title: Tom Pillibi

text: Tom Pillibi oli vuoden 1960 Eurovision laulukilpailun voittajakappale. Sen esitti Jacqueline Boyer ranskaksi ja se toi Ranskalle toisen sen viidestä voitosta. Kappale sai peräti 32 pistettä, voittaen seuraavaksi tulleen Ison-Britannian 7 pisteellä. Kappaleen esiintymisnumero oli kolmastoista. Kappale menestyi Euroopan listoilla ja Julie Andrews lauloi sen englanniksi.


title: Jim Hurtubise

text: Jim Hurtubise (5. joulukuuta 1932 North Tonawanda, New York, Yhdysvallat – 6. tammikuuta 1989 Port Arthur, Texas, Yhdysvallat) oli yhdysvaltalainen moottoriurheilija. Hän osallistui peräti 22 Indianapolis 500 -kilpailuun vuosina 1960–1981. Hurtubise karsiutui 12 kertaa ja oli parhaimmillaan 13. vuoden 1962 kilpailussa, jossa hän ajoi Watson-autolla. Hän kilpaili myös pääosin Kurtis Kraftilla ja Mallardilla.


title: Jim Hurtubise

text: Hurtubise kilpaili myös NASCAR-sarjassa vuosina 1957–1977 voittaen kerran Atlantassa vuonna 1966. Hän oli kymmenen parhaan joukossa 11 kertaa.


title: Jim Hurtubise

text: Hurtubise valittiin National Sprint Car Hall of Fameen vuonna 1993.


title: Nous les amoureux

text: Nous les amoureux (suom. me rakastavaiset) oli vuoden 1961 eurovision laulukilpailun voittajakappale. Sen esitti Jean-Claude Pascal ranskaksi ja se toi Luxemburgille sen ensimmäisen viidestä voitosta. Kappale sai 31 pistettä, voittaen seuraavaksi tullen Ison-Britannian seitsemällä pisteellä. Kappaleen esiintymisnumero oli 14.


title: Sattumuksia Brooklynissa

text: Sattumuksia Brooklynissa on vuonna 2005 ilmestynyt Paul Austerin kirjoittama romaani. Romaania on luonnehdittu Austerin uudeksi aluevaltaukseksi, koska se ei kepeänä komediana ihmisyydestä rakennu "New York -trilogian" tai edellisen "Oraakkeliyön" tapaan sisäkkäisten juonirakenteiden monimutkaisille suhteille.


title: Sattumuksia Brooklynissa

text: Teoksen on suomentanut Erkki Jukarainen, ja suomennoksen on kustantanut Tammi vuonna 2008.


title: Kaaos / Cadgers split

text: Kaaos/Cadgers split on Kaaoksen ja Cadgersin (myöhemmin Riistetyt) split ep vuodelta 1981. Kaaoksen puoli on nimeltään Kytät on natsisikoja ja Cadgersin puoli Kaaosta tää maa kaipaa. Splitin julkaisi alun perin Jyväskyläläinen P.Tuotanto, splitistä on otettu kuusi painosta, joista viimeisimmän otti saksalainen Assel Records vuonna 2006.


title: Portobellon taistelu

text: Portobellon taistelu (, ) oli Britannian kuninkaallisen laivaston ja Espanjan välillä Portobellon siirtokunnan omistuksesta käyty taistelu. Se oli ensimmäinen taistelu, joka käytiin sodassa Jenkinsin korvasta.


title: Portobellon taistelu

text: Portobello oli pieni kaupunki, mutta Espanjalle tärkeä meritukikohta Karibian meren alueella. Englannin–Espanjan sodan aikana 12 vuotta aiemmin britit olivat yrittäneet vallata kaupunkia laivastosaarrolla. Kun se oli epäonnistunut mukana ollut heinäkuussa vara-amiraaliksi ylennetty Edward "Old Grog" Vernon oli myöhemmin toistuvasti puhunut, että jos hänelle annettaisiin vain kuusi laivaa hän pystyisi valtaamaan Portobellon. Vernon kannatti pienten laivasto-osastojen iskuja pitäen hitaita suuria osastoja vaikeina etenkin tautien aiheuttamien raskaiden tappioiden vuoksi. Uusi kriisi tarjosi Vernonille mahdollisuuden kokeilla väitettään käytännössä. Pääministeri Robert Walpole lähetti Vernonille käskyn vallata kaupunki hyvissä ajoin heinäkuussa, vaikka sota julistettiin vasta 20. lokakuuta. Vernon aloitti kuusi linjalaivaa käsittävän retkikunnan järjestämisen, huolimatta epäilevästä kritiikistä, joka koski osaston pienuutta. Vernon lisäsi linjalaivojen päälle 32-tykkisen fregatin "HMS Sherness"in.


title: Portobellon taistelu

text: Osaston kohteina olivat Perun rikkauksilla vaurastuneet rannikkokaupungit La Guaira nykyisen Venezuelan alueella, Cartagena de Indias nykyisen Kolumbian alueella ja Panaman Portobello. Strategisena päämääränä briteillä oli ryöstää kaupungit arvometalleista, tuhota Espanjan laivasto Karibialla ja vallata lopulta Antillien helmi Kuuba.


title: Portobellon taistelu

text: Osasto lähti matkaan ja teki ensimmäiset yllätysiskunsa lokakuun loppupuolella jo ennen kuin Britannia oli ehtinyt julistaa sodan Espanjalle ja varsinkin ennen kuin uutinen sodanjulistuksesta oli ehtinyt kantaa Espanjan Amerikan siirtokuntiin. Kohteina olivat La Guaira ja Havanna, mutta Vernonin osasto ei tavoittanut vielä suurta menestystä. Osasto vetäytyi Port Royaliin, josta se hyökkäsi Panamaan hieman paremmalla menestyksellä 5.-6. marraskuuta, jonka jälkeen se jatkoi kohti Portobelloa.


title: Portobellon taistelu

text: Tuolloin espanjalaisittain "Puerto Bello"ksi kutsuttua kaupunkia suojasi merihyökkäyksen uhalta kolme linnaketta, jotka olivat varustettu yhteensä 220 tykillä. Luonnonsataman etuna oli, että kaupunkiin tuli saapua meritse lahden kautta. Lahden porttina oli kaksi niemekettä, joista pohjoisempaan oli rakennettu "Todofierron" linnake, jossa tornilinnoituksen lisäksi oli myös alempi varustus tykkeineen. Tämä antoi lahden puolustukseen lisää syvyyttä. "Todofierro" tunnetaan myös nimellä "Castillo de Ferro", rautalinnake, sillä se oli vahvistettu runsaalla määrällä rautaa. "Gloria" sijaitsi lahden kaakkoisreunassa kaupungista itään ja "San Jerónimo" oli rakennettu kaupungin edustalla olevalle särkälle lahden koillisnurkassa sijaitsevaan perukkaan sijaiten kauimpana "Todofierrosta". Linnoitusjärjestelmä oli rakennettu pätevästi, joskin etäisyydet tarjosivat mahdollisuuden tulittaa "Todofierroa" rauhassa muilta linnakkeilta. Tätä Vernon käytti hyväkseen.


title: Portobellon taistelu

text: Kuvernööri Francisco Javier de la Vega Retez ei ollut kuitenkaan suhtautunut kovin vakavasti kaupungin suojaamiseen. Linnakkeet olivat miehitetyt yhteensä vain 700 miehellä, joka ei riittänyt edes miehistöksi verrattain hyvälle määrälle tykkejä. Vaikka tykit olivat suhteellisen hyvin sijoitetut, varuskunta ei ollut harjoitellut linnakkeiden yhteisesti koordinoitua tulitusta. Rannikkopuolustuksesta vastasi kapteeni Francisco de Abarcan kaksi rannikkovartioston, "costa guardan" 20-tykkistä alusta ja yksi kaksimastoinen aseistettu snau, jotka eivät juuri voineet tarjota vastusta linjalaivoille, joilla oli enemmän tykkejä yhdessä aluksessa kuin espanjalaisaluksissa yhteensä.


title: Portobellon taistelu

text: Portobellon taistelun aikana Vernonin laivasto-osasto koostui seuraavista laivoista:Jättäessään Port Royalin taakseen Vernon oli komentanut osastonsa seitsemännen laivan "HMS Shernessin" partioimaan ja suojaamaan operaatiota avomerelle Cartagenan suuntaan.


title: Portobellon taistelu

text: Vernonin osasto saapui Portobellon edustalle 30. marraskuuta 1739. Seuraavana päivänä alukset saapuivat satama-alueelle "Todofierron" läheisyyteen. Eteneminen hiljeni, sillä tuulet eivät olleet edullisia laivoille. "Gloria" avasi tykkitulen kohti brittejä, mutta sen ampumat kuulat putosivat mereen. "San Jerónimo" ei ampunut koko aikana laukaustakaan. Vernonin osasto tuhosi rauhassa "Todofierron" mereltä käsin ja lähetti veneillä maihin luutnantti Broderickin johtaman merijalkaväkiosaston. De la Vega antautui pian tarjoamatta enempää vastarintaa. Taistelu oli kestänyt muutamia tunteja.


title: Portobellon taistelu

text: Jopa britit olivat yllättyneitä voiton helppoudesta, mutta pettyivät pian, sillä kaivattujen aarteiden pääosa oli kuljetettu aiemmin sisämaahan. Rahaa löytyi kuitenkin noin 10 000 taalerin edestä ja Vernon jakoi saaliin miehilleen. Britit ottivat kaupungin haltuunsa ja nousivat satamassa olleisiin espanjalaislaivoihin. Asukkaille annettiin mahdollisuus lähteä tai jäädä, ja heille taattiin ainakin nimellinen vakuus siitä, ettei heidän omaisuuteensa kajottaisi. Linnakkeet he tuhosivat espanjalaisilta takavarikoitujen ruutitynnyrien avulla. Tykit, joista 72 oli erikokoisia messinkitykkejä ja loput rautaisia, upotettiin mereen tai kannettiin brittilaivoihin. He jatkoivat tuhoamalla muita kaupungin infrastruktuurille keskeisiä rakennuksia tuhoten samalla kaupungin merkityksen vastustajan meritukikohtana ennen vetäytymistään. Kolme viikkoa kestäneen miehityksen jälkeen britit nostivat ankkurit vähän ennen joulua ja purjehtivat takaisin Jamaikaan.


title: Portobellon taistelu

text: Portobellon valtaus nähtiin suurena voittona Espanjasta brittivaltakunnassa, jossa lehdistö ja sodalle nimen antanut Robert Jenkins olivat vahvasti agitoineet sotaa. Sen kunniaksi nimettiin muun muassa Portobello Road -katu Lontoossa, Edinburghin rantalomakohde Portobello, Portobellon alue Dublinissa ja Virginian viimeisen kuninkaallisen kuvernöörin huvila Porto Bello. Graafikko Thomas Bowlesin taistelusta piirtämää kuparikaiverrusta saatettiin painaa värillisenä jopa naisten viuhkojen koristeiksi.


title: Portobellon taistelu

text: Voitosta iloittiin eritoten uuden mantereen brittiläisissä siirtokunnissa, joiden huolto- ja kauppalaivastoa espanjalaiset olivat verottaneet. Amiraali Vernonista tuli kansansankari, jota myös kunnioitettiin nimeämisillä. Kuninkaallisen laivaston kaksi laivaa sekä torpedokoulu ovat käyttäneet "HMS Vernon"in nimeä. Tulevan Yhdysvaltain presidentin George Washingtonin isoveli Lawrence muutti suvun plantaasin nimeksi Mount Vernon. Lawrence Washington oli palvellut Vernonin alaisuudessa briteille huonosti päättyneen Cartagenan piirityksen aikana 1741.


title: Portobellon taistelu

text: Voittoisan alkuhuuman myötä sotaa vastustaneen pääministerin Walpolen asema taas heikkeni ja häntä painostettiin määräämään vastaavia operaatioita suoritettavaksi pitkin Espanjan siirtomaarannikkoa Amerikassa. Brittien sotaonni alueella ei kuitenkaan jatkunut voitokkaissa merkeissä. Vernonin huono onni alkoi jo paluumatkalla Port Royaliin, kun hänen laivasto-osastonsa vaurioitui pahoin myrskyssä.


title: Portobellon taistelu

text: Vaikka brittien miehitys kesti vain kolme viikkoa sillä oli suuri tuhoava vaikutus Portobellon kehitykseen. Kaupunki lähes hyljättiin, koska espanjalaisten täytyi seurauksena järjestellä merikuljetuksensa uudelleen niiden turvallisuuden vuoksi. Kaupungin talous toipui täysin vasta kun alueelle rakennettiin Panaman kanaali yli vuosisata myöhemmin. Tuhon ja brittien ylivoiman vuoksi tapahtumaa ei Espanjassa kutsutakaan taisteluksi, vaan Portobellon tuhoamiseksi.


title: Mustaa valkoisella (albumi)

text: Mustaa valkoisella on Pave Maijasen vuonna 2000 levyttämä yhdeksäs studioalbumi.


title: Mustaa valkoisella (albumi)

text:
Kaikki kappaleet säveltänyt, sanoittanut ja sovittanut Pave Maijanen, ellei toisin mainittu.
CD-levyn mukana on 12-sivuinen vihkonen, jossa on laulujen sanat ja valokuvia.


title: Mustaa valkoisella (albumi)

text: Kiitoksissa on mainittu muun muassa Antti Murto (Crystal Sound), Seppo Pietikäinen sekä Mirko Ekberg (Gibson-kitarat).


title: Ihmisoikeudet Uzbekistanissa

text: Ihmisoikeudet Uzbekistanissa ovat kansainvälisten sopimusten määrittelemät jokaiselle ihmiskunnan jäsenelle yhtäläisesti kuuluvat oikeudet.Uzbekistan on sitoutunut turvaamaan nämä oikeudet ratifioimalla tiettyjä sopimuksia.


title: Ihmisoikeudet Uzbekistanissa

text: Valtion johtaja oli pitkään Islom Karimov. Uzbekistanissa Andižanissa oli massamurha vuonna 2005, jota riippumattomat tutkijat eivät ole saaneet tutkia (2009). Uzbekistanissa on merkittäviä kansainvälisesti hyväksyttyjen ihmisoikeuksien rikkomuksia ja parantamisen varaa ainakin sananvapaudessa, lehdistövapaudessa, toisinajattelijoiden vapaudessa, kidutuksessa ja vankien kohtelussa. EU:lla on sanktioita Uzbekistaniin perustuen ihmisoikeuksiin.


title: Ihmisoikeudet Uzbekistanissa

text: Uzbekistanin turvallisuusjoukot tappoivat satoja rauhallisia mielenosoittajia vuonna 2005 Andižanissa. Riippumattomien tarkkailijoiden pääsyn esto alueelle johti EU:n sanktioihin Uzbekistania vastaan.


title: Ihmisoikeudet Uzbekistanissa

text: Human Rights Watch ei saanut työlupaa maahan toukokuussa 2008.


title: Ihmisoikeudet Uzbekistanissa

text: Ihmisoikeusryhmät ovat huolissaan kristityiden, muslimien ja Jehovan todistajien uskonnonvapaudesta Uzbekistanissa.


title: Ihmisoikeudet Uzbekistanissa

text: Uzbekistanin kansalaisjärjestöt ovat onnistuneesti vedonneet kansainvälisiin yrityksiin lapsityövoiman vähentämiseksi puuvillateollisuudessa. Uzbekistan allekirjoitti ILOn lapsityövoimasopimuksen kesällä 2008. Raaka puuvilla on 60 % Uzbekistanin viennistä. Lapsityövoima on joutunut raskaisiin töihin kehnoilla korvauksilla ja koulunkäynnin kustannuksella.


title: Ihmisoikeudet Uzbekistanissa

text: Keinokasteluun kuluu yli 70 % käytetystä vedestä Uzbekistanissa. Maatalous on merkittävä elintason kohentaja etenkin matalatuloiselle väestölle. Amudarjan jokilaaksossa yritetty ratkaista vesiongelmia.


title: Ihmisoikeudet Uzbekistanissa

text: Kehnot palkat voivat altistaa korruptiolle. Vielä vähän aikaa sitten, tuomarit tienasivat Uzbekistanissa heikommin kuin poliisit.


title: Ihmisoikeudet Uzbekistanissa

text: Kuolemanrangaistus lakkautettiin Uzbekistanissa 1. tammikuuta 2008. Ainakin 17 kuolemanrangaistusta on muutettu 20–25 vuoden vankeudeksi.


title: Ihmisoikeudet Uzbekistanissa

text: Uzbekistanilaisia on yrittänyt pakolaisiksi Amnesty Internationalin mukaan ainakin Kazakstaniin, Kirgisiaan, Venäjälle ja Turkkiin.


title: Ihmisoikeudet Uzbekistanissa

text: Greenpeacen mukaan Suomen ydinvoimaloihin tuodaan uraania muun muassa Uzbekistanista. Greenpeacen mukaan uraaninlouhinnassa syntyy paljon radioaktiivista ja kemiallisesti myrkyllistä jätettä: Kilo uraania tuottaa 2000 kiloa radioaktiivista ja kemiallisesti myrkyllistä jäteainesta. 99 % malmin sisältämästä kiviaineksesta jää kaivosalueelle jätteenä.


title: Un premier amour

text: Un premier amour (suom. ensimmäinen laulu) oli vuoden 1962 eurovision laulukilpailun voittajakappale. Sen esitti Isabelle Aubret ranskaksi ja se toi Ranskalle sen kolmannen viidestä voitosta. Kappale sai 26 pistettä, voittaen seuraavaksi tullen Monacon peräti 13 pisteellä. Tyylilajiltaan kappale on balladi. Kappaleen esiintymisnumero oli yhdeksäs.


title: Afrikannuolihaukka

text: Afrikannuolihaukka ("Falco cuvierii"), myös "Falco cuvieri", on afrikkalainen jalohaukka, joka on nimetty Georges Cuvierin mukaan.


title: Afrikannuolihaukka

text: Linnun pituus on 28–30 cm, naaraan paino 186–224 g ja koiraan 125–178 g. Afrikannuolihaukka on pieni, tumma haukka, jolla on pitkät siivet ja oranssinruskea alapuoli. Sukupuolet ovat samannäköisiä, naaras on kookkaampi.


title: Afrikannuolihaukka

text: Afrikannuolihaukka elää lähes koko Saharan eteläpuolisessa Afrikassa. Länsi-Afrikassa se on paikoin muuttolintu, muualla paikkalintu. Lajin elinympäristön ala on noin 7,9 miljoonaa neliökilometriä ja sen maailman populaatio on kooltaan 10 000–100 000 yksilöä.


title: Afrikannuolihaukka

text: Laji asuu sademetsissä, kostealla puustoisella savannilla, metsänreunoissa ja laajoilla aukeilla, vuoristossa 2,5–3 kilometrin korkeudelle.


title: Afrikannuolihaukka

text: Laji ei rakenna omaa pesää, vaan pesii toisen lintulajin vanhassa pesässä, joskus häätäen pesän omistajan. Naaras munii kaksi tai kolme munaa, joita se hautoo noin 30 päivää. Koiras hankkii ravinnon pesinnän aikana. Poikaset lentävät pesästä kuukauden ikäisinä.


title: Afrikannuolihaukka

text: Haukka saalistaa aamu- ja iltahämärissä lentäviä hyönteisiä, etenkin termiittejä, jotka se syö ilmassa. Ruokavalioon kuuluu myös pikkulintuja ja joskus jokin pikkunisäkäs.


title: IF Sibbo-Vargarna

text: IF Sibbo-Vargarna on sipoolainen urheiluseura, jonka päälaji on yleisurheilu. Muita jaostoja ovat pyöräily, jalkapallo, suunnistus, lentopallo, hiihto, kuntoilu ja voimanosto.


title: Dansevise

text: Dansevise (suom. tanssiviisu) oli vuoden 1963 Eurovision laulukilpailun voittajakappale. Sen esittivät Grethe & Jørgen Ingmann tanskaksi ja se toi Tanskalle sen ensimmäisen kahdesta voitosta. Kappale sai peräti 42 pistettä, voittaen vain 2 pisteellä seuraavaksi tulleen Sveitsin. Kappaleen esiintymisnumero oli kahdeksan. Kappale oli ensimmäinen pohjoismainen voittajakappale ja se oli viisuhistorian ensimmäinen voittajakappale, jota ei laulettu ranskan tai hollannin kielellä.


title: Karamellitokko

text:
Karamellitokko ("Koumansetta rainfordi", monissa lähteissä vielä "Amblygobius rainfordi") on tokkoihin kuuluva kala.
Karamellitokko kasvaa noin 7 cm pitkäksi. Sen puikkomainen vartalo on pohjaväriltään vihertävänruskea, ja sitä kirjovat ohuet oranssit vaakajuovat. Evissä on viisi valkeaa pistettä, ja selkäevän keskellä musta silmäkuvio.
Karamellitokko elää luonnossa Tyynenmeren länsiosissa. Sitä tavataan yleensä 3–20 m:n syvyydestä, hiekka- tai mutapohjaisilta alueilta läheltä rannikoiden koralliriuttoja. Se pysyttelee tyypillisesti alle puolen metrin etäisyydellä pohjasta.
Karamellitokot elävät luonnossa yksikseen, eivät pareina. Akvaariossa se on harvoin aggressiivinen muita kaloja kuin lähisukulaisiaan kohtaan.
Karamellitokot syövät levää, etenkin akvaarioharrastajien vihaamaa kuitumaista "Bryopsis"-levää. Luonnossa ne saavat levän joukossa eläinplanktonia, akvaariossa voi onnistua opettamaan ne syömään myös pakasteruokaa, mutta elävä levä on useimmille lähes elinehto.


title: Non ho l’età

text: Non ho l’età () oli vuoden 1964 Eurovision laulukilpailun voittajakappale. Sen esitti Gigliola Cinquetti italiaksi ja se toi Italialle sen ensimmäisen sen kahdesta voitosta. Kappale sai 49 pistettä, voittaen seuraavaksi tulleen Ison-Britannian ylivoimaisesti peräti 32 pisteellä. Kappaleen esiintymisnumero oli 12.


title: Non ho l’età

text: Gigliola Cinquetti teki kappaleesta myös espanjan-, saksan-, japanin- ja ranskankieliset versiot ja se menestyi eurooppalaisilla listoilla varsin hyvin.


title: Idännuolihaukka

text: Idännuolihaukka ("Falco severus") on aasialainen tropiikissa elävä jalohaukka.


title: Idännuolihaukka

text: Linnun pituus on 27–30 cm. Aikuinen lintu on selkäpuolelta siniharmaa ja vatsapuolelta pähkinänruskea ja sillä on vaalea kurkku. Sukupuolet ovat samanvärisiä.


title: Idännuolihaukka

text: Idännuolihaukat elävät Aasiassa Himalajalta itään Koillis-Intiasta Kiinan eteläosiin, Kaakkois-Aasiaan, Filippiineille, Indonesiaan ja Papua-Uusi-Guineaan. Lajin elinympäristön ala on 1–10 miljoonaa neliökilometriä ja maailman populaation kooksi arvioidaan joko alle tai yli 10 000 yksilöä.


title: Idännuolihaukka

text: Laji asuu pääasiassa alavien maiden metsissä ja sademetsissä.


title: Idännuolihaukka

text: Haukka pesii joko toisen lintulajin vanhassa pesässä, rakennuksessa tai kalliojyrkänteen ulkonemalla.


title: Idännuolihaukka

text: Ruokavalio koostuu lähes yksinomaan lentävistä hyönteisistä.


title: Molot-Prikamje Perm

text: Molot-Prikamje Perm () on venäläinen jääkiekkoseura, joka on kotoisin Permistä. Seura pelaa Venäjän toiseksi korkeimmalla sarjatasolla Vysšaja hokkeinaja ligassa.


title: Molot-Prikamje Perm

text: Seura perustettiin nimellä "SK Sverdlova" vuonna 1948 Molotovissa. Vuodet 1953–1957 SK Sverdlova pelasi kolmannella sarjatasolla Vtoraja Ligassa, kunnes se nostettiin Neuvostoliiton mestaruussarjaan samana vuonna kun kotikaupungin nimeksi tuli Perm. SK Sverdlova kuitenkin putosi heti ensimmäisen kauden jälkeen toiselle sarjatasolle Pervaja Ligaan, jossa se muutti nimensä "Molot Perm"iksi.


title: Molot-Prikamje Perm

text: Molot Perm nousi seuraavana vuonna takasin pääsarjaan, jossa se pysyi, lukuun ottamatta 1964–1968 Pervaja Liga vierailua, koko Neuvostoliiton olemassaolon ajan. Maan kaaduttua Molot Perm jatkoi uuteen an ja edelleen Kansainväliseen liigaan ja sieltä 1996 perustettuun kansalliseen Venäjän pääsarjaan.


title: Molot-Prikamje Perm

text: Vuonna 1997 seuran nimeksi tuli nykyinen "Molot-Prikamje Perm". Seura putosi Venäjän toiselle sarjatasolle Vysšaja Ligaan ensimmäisen kerran 2003. Molot-Prikamje voitti 2003–2004 sarjatason mestaruuden ja kohosi takaisin pääsarjaan kahdeksi kaudeksi. Vuodesta 2006 lähtien seura on pelannut Vysšaja Ligassa (vuodesta 2010 VHL).


title: Know Nothing

text: Know Nothing oli Yhdysvalloissa vuosina 1844-1860 toiminut oikeistopopulistinen puolue, joka pyrki vastustamaan maahanmuuttoa etenkin Irlannista ja Saksasta suuntautunnutta katolilaista siirtolaisuutta.


title: Know Nothing

text: Katolilaisia Irlantilaissiirtolaisia pidettiin amerikkalaisvastaisina ja paavin käskyvallan alaisina . Puolueen toiminta oli aktiivisimmillaan vuodesta 1854 vuoteen 1856. Puolueen merkitys jäi kuitenkin vähäiseksi, sillä ei ollut vahvaa johtajaa ja sen kannattajat olivat jakautuneet orjuuden lopettamisen suhteen.Lisäksi puolue vastusti rautatieverkostoa ja julkista koululaitosta ja kannatti dollarin sitomista hopeakantaan kultakannan sijasta.


title: Know Nothing

text: Puolueen sai alkunsa New Yorkissa 1843 ja se levisi muihin osavaltioihin nimellä "Native American Party". Siitä tuli kansallinen puolue vuonna 1845. Vuonna 1855 se vaihtoi nimekseen American Party. Nimitys "Know Nothing" juontaa juurensa puolueen puolisalaisesta organisaatiosta. Jäsenen tuli puolueen toimintaa koskeviin kysymyksiin vastata "I know nothing" eli ’en tiedä mitään’. Puolue yhdistyi vuonna 1860 Perustuslaillisen puolueen kanssa.


title: Know Nothing

text: Know Nothingien kannatus oli suurimmillaan vuoden 1854 edustajainhuoneen vaaleissa, jolloin he saivat 52 paikkaa 234:stä. Vuoden 1856 presidentinvaaleissa he saivat 21,5 % äänistä, mikä riitti kolmanteen sijaan. Se on Yhdysvaltain historian toiseksi suurin kolmannen puolueen ääniosuus presidentinvaaleissa.


title: Know Nothing

text: Know Nothingien kannattajat syyllistyivät useisiin väkivallantekoihin, joista tunnetuin on Louisvillen mellakka vuodelta 1855. Siinä kuoli 22 ihmistä ja useita loukkaantui. Samoihin aikoihin eri puolilla Yhdysvaltoja poltettiin katolisia kirkkoja, ja ainakin yhdessä tapauksessa pyöriteltiin pappia tervassa ja höyhenissä. Myös Baltimoressa oli verisiä mellakoita, joissa käytettiin aseistuksena jopa kanuunoita.


title: Know Nothing

text: Know Nothing -termi on ollut käytössä Yhdysvaltain politiikassa nykyaikaan asti. Sillä on yleensä haluttu korostaa poliittisen vastustajan fanaattisuutta, tietämättömyyttä tai esimerkiksi uskonnollisten ja etnisten ryhmien vastaista ennakkoluuloisuutta. Vuonna 2010 nimityksellä viitattiin kampanjaan joka kyseenalaisti Yhdysvaltain 44. presidentin Barack Obaman syntyperäiseksi Yhdysvaltain kansalaiseksi.


title: Know Nothing

text: Vuonna 2016 nimityksellä on viitattu erityisesti Donald Trumpin maahanmuuttovastaisiin kommentteihin koskien etenkin meksikolaisiin ja muslimimaahanmuuttajiin.


title: Cyrano ja hullu koira

text: Cyrano ja hullu koira (Mediakasvo 2006) on Juha Partasen kirjoittama muistelmateos nuoruusvuosista Leevi and the Leavingsin Gösta Sundqvistin kanssa. Osaltaan se hahmottaa Sundqvistin elämää tämän kuolemaan asti 2003.


title: Emilie Autumn

text: Emilie Autumn (s. 22. syyskuuta 1979 Malibu, Kalifornia ) eli Emilie Autumn Liddell on yhdysvaltalainen viulisti, runoilija ja laulaja-lauluntekijä.


title: Emilie Autumn

text: Emilie Autumn on esiintynyt Suomessa seuraavasti:


title: Poupée de cire, poupée de son

text: Poupée de cire, poupée de son (suom. vahanukke, sahanpurunukke) oli vuoden 1965 Eurovision laulukilpailun voittajakappale. Sen esitti ranskalainen laulaja France Gall, joka edusti Luxemburgia. Kappaleen sävelsi ja sanoitti kuuluisa ranskalainen lauluntekijä Serge Gainsbourg. Kappale sai 32 pistettä ja voitti toiseksi tulleen Ison-Britannian kappaleen kuudella pisteellä. Se oli ensimmäinen voittajakappale, joka ei ollut balladi.


title: Poupée de cire, poupée de son

text: Provokatiivisista ja sanaleikkejä sisältävistä sanoituksistaan tunnettu Gainsbourg irvaili laulun sanoituksella sen edustamalle musiikkigenrelle, jossa nuoret esiintyjät laulavat asioista, joista eivät tiedä mitään. Kappaleessa Gall laulaa olevansa vahanukke, joka on tullut kuuluisaksi laulamalla rakkaudesta, jota ei ole vielä kokenut. Gainsbourg kirjoitti Gallille myös kappaleen ”Les Sucettes” (Tikkukaramellit), jonka päällisin puolin viattomat sanat viittaavat suuseksiin. Jälkeenpäin Gall koki tulleensa Gainsbourgin hyväksikäyttämäksi ja lopetti yhteistyön tämän kanssa.


title: Poupée de cire, poupée de son

text: ”Poupée de cire, poupée de son” nousi voiton jälkeen listoille ympäri Euroopan. Ensimmäisen neljän kuukauden aikana sitä myytiin Ranskassa yli puoli miljoonaa kappaletta. Siitä on tullut ikivihreä euroviisuklassikko, ja se olikin yksi neljästätoista kappaleesta, jotka olivat ehdokkaina kaikkien aikojen euroviisuksi vuonna 2005 Euroviisujen viisikymmenvuotista taivalta juhlistavassa Congratulations-tapahtumassa. Kappale tuli sijalle 14.


title: Poupée de cire, poupée de son

text: Suomeksi kappaleen on laulanut Ritva Palukka nimellä "Vahanukke, laulava nukke". Ylen TV2:lla esitetyssä "Kuukauden suositut" -ohjelmassa sen esitti Katri Helena vuonna 1965. Käännösteksti on Sauvo Puhtilan tekemä.


title: Mitä kuuluu, Marja-Leena?

text: Mitä kuuluu, Marja-Leena? on Leevi and the Leavingsin ensimmäinen single vuodelta 1978. Kappale on yksi yhtyeen tunnetuimmista. Singlen b-puolella on kappale ”Rakas Annika…”.


title: Mitä kuuluu, Marja-Leena?

text: Pääkaupunkiseudulla asuvien nuorten ryhmä soitteli Iittalassa harrastemielessä useilla kokoonpanoilla. Rumpali Reijo Inna päätti muilta salaa lähettää kappaleen ”Mitä kuuluu, Marja-Leena?” Love Recordsiin kuunneltavaksi. Yhtye pääsi kesäkuussa 1978 levyttämään Helsinkiin.


title: Mitä kuuluu, Marja-Leena?

text: Jo tuossa vaiheessa musiikki oli Gösta Sundqvistin tekemää. Singlellä Sundqvist laulaa ja soittaa kitaraa, Risto Paananen bassoa, Jari Malinen koskettimia ja Reijo Inna rumpuja. Sundqvist soittaa kappaleella lisäksi soolokitaraa. Singlen b-puolena on vähemmän tunnettu kappale ”Rakas Annika…”, jonka tulkitsee Reijo Inna. Singlen musiikkia voisi luonnehtia vanhaa tanssi-iskelmää muistuttavaksi popmusiikiksi, kuten yhtyeen muutakin alkuaikojen tuotantoa.


title: Mitä kuuluu, Marja-Leena?

text: Juha Partasen "Cyrano ja hullu koira" -kirjassa kerrotaan, että kappaleen muusana olisi toiminut Gösta Sundqvistin rinnakkaisluokalla Etelä-Espoon yhteiskoulussa ollut Marja-Leena-niminen tyttö, johon Sundqvist oli ihastunut. Hän ei kuitenkaan saanut tunteilleen vastakaikua.


title: Mitä kuuluu, Marja-Leena?

text: Koska yhtye ei alun perinkään keikkaillut ja vielä tuossa vaiheessa oli hyvinkin anonyymi, singleä arveltiin muun muassa Juice Leskisen tai Hectorin julkaisemaksi puolivitsiksi. Tämän ensimmäisen singlen julkaisi vielä pian konkurssiin mennyt Love Records. Myöhemmin yhtyeen tuotantoa julkaisivat samojen henkilöiden johtamat Johanna, Pyramid Musiikki ja Johanna Kustannus.


title: Mitä kuuluu, Marja-Leena?

text: Kannessa mainitaan esiintyjänä vain The Leavings, ja ”Leevi-mytologia” luotiin vasta tekoprosessin aikana. Kannelle on jo tuolloin ominaista Göstan laatima mielenkiintoinen levynkansityyli mainoskirjeineen. Levypomo Atte Blom on levyllä ”Leevi L” eli hoitaa puheosuudet.


title: Mitä kuuluu, Marja-Leena?

text: Pertti Ström nimitti kappaleen ”kuukauden kotimaiseksi a-puoleksi” "Soundin" 7. numerossa 1978. Hänen mukaansa kappale kuulosti aluksi ”teatterikoululaisten Juice-imitaatiolta” ja myöhemmin ”Hector-imitoinnilta”; ”Jos joku ei tahallaan ole pihistänyt Harman juttuja, niin sitten Heikki on itse kyhäillyt nämä ruokatunnillaan”. Joka tapauksessa hän piti kappaletta mukavana, ”puolinostalgisena poppina”.


title: Mitä kuuluu, Marja-Leena?

text: Kappale sijoittui 55. sijalle "Rumban" Suomirockin parhaat biisit -kriitikkoäänestyksessä vuonna 1998.


title: Mitä kuuluu, Marja-Leena?

text: Lauluyhtye Jokerit versioi kappaletta vuonna 1978 albumilla "Ykköshitit 1".


title: Piophila casei

text: Piophila casei on juustokärpästen heimoon kuuluva laji. Lajia tavataan ympäri maailmaa. Kärpästen toukat käyttävät ravinnokseen lihaa ja juustoa. Toukkien päätyminen ruuan mukana ihmisen elimistöön saattaa olla terveydelle haitallista, mutta joidenkin juustojen valmistuksessa juusto saastutetaan niillä tarkoituksellisesti.


title: Piophila casei

text: "Piophila casei" -kärpästen aikuiset urokset ovat kooltaan 4,4-4,5 mm. Naaraat ovat hieman uroksia kookkaampia ja niiden pituus on 5,0-5,2 mm. Väriltään aikuiset yksilöt ovat sukupuolesta riippumatta metallinsävyisen mustia ja pronssisia. Lajin tuntosarvet ovat lyhyet ja verkkosilmät punaiset. Lajin siivet irisoivat ja ovat lepoasennossa miltei päällekkäin. Aikuiset yksilöt elävät kolmesta seitsemään päivään. Kärpästen munat ovat pituudeltaan 0,63-0,74 mm ja helmenvalkoisia. Naaras laskee 140-500 munaa lihaan tai juustoon ja toukat kuoriutuvat 23-54 tunnin jälkeen muninnasta. Täysikasvuiset toukat ovat pituudeltaan 9-10 mm ja noin millimetrin levyisiä. Väriltään ne ovat valkoisia tai kellertäviä. Toukat pystyvät hyppäämään ilmaan noin 10 sentin korkeudelle. Toukkavaihe kestää noin 14 päivää ja niiden kotelot ovat väriltään tumman ruskeita. Toukat hakeutuvat koteloitumaan kuiviin ja pimeisiin paikkoihin ja aikuiset yksilöt kuoriutuvat koteloistaan noin 12 päivän kuluttua.


title: Piophila casei

text: "Piophila casei" -kärpäsiä tavataan maailmanlaajuisesti, eikä niiden esiintyminen rajoitu tietyille maantieteellisille alueille.


title: Piophila casei

text: "Piophila casei" -kärpäset ovat raadonsyöjiä. Ravinnokseen ne käyttävät yleensä ylikypsää tai homehtunutta juustoa, sekä kevyesti suolattua lihaa, kuten kinkkua, pekonia, savustettua kalaa ja eläinten raatoja. Kärpästen saastuttaman ruuan merkkejä ovat valkoiset munat, sekä toukkien varhaisvaiheen tekemät uurteet saastuneessa pinnassa. Saastuneeseen lihaan saattaa muodostua rasvan kaltaista nestettä ja saastuneeseen juustoon syntyy painaumia. Aittaluukuoriainen ("Necrobia rufipes") saalistaa Piophila casei:n toukkia.


title: Piophila casei

text: Lajin naaraat parittelevat heti aikuisvaiheen alussa ja niiden ei tarvitse syödä munia laskeakseen. Kärpäsen koko elinsykli vaihtelee jopa vain 12 päivästä tyypillisempään noin 30 päivään.


title: Piophila casei

text: Ihmisen syömäksi saastuneen ruuan mukana päätyneet toukat saattavat aiheuttaa suolistoaffision, joka puolestaan johtaa kipuun, pahoinvointiin ja ripulin. Suolistoon päätyneet toukat ovat tavallisin syy ihmisten oireille, mutta toukka päätyy joskus myös nenä- ja rintaontelon alueelle. Kärpästen uskotaan myös voivan levittää tauteja huonekärpästen tapaan.


title: Piophila casei

text: Kärpäsen toukat käyttävät joskus ravinnokseen ihmisruumiita. Niiden jäänteitä on löydetty esimerkiksi egyptiläisistä muumioista. Oikeuslääketieteessä toukkia voidaan käyttää ruumiin kuolinajan arvioinnissa. Tavallisesti toukkia ei esiinny 3-6 kuukautta nuoremmissa ruumiissa ja niitä ilmaantuu yleensä vasta niin sanotun aktiivisen mädäntymisen jälkeen. Joistakin muista samaan tapaan oikeuslääketieteessä käytetyistä hyönteisistä poiketen lääkkeet tai huumeet kuten heroiini eivät vaikuta oleellisesti "Piophila casei" -kärpäsen toukkien kasvuun.


title: Piophila casei

text: Varastoituun ruokaan päätyneet kärpäset saattavat aiheuttaa taloudellista vahinkoa ruokaa pilaamalla. Kärpästen toukkia käytetään joskus myös tarkoituksellisesti juuston valmistuksen yhteydessä. Menetelmää harjoitetaan eri puolilla Välimerta esimerkiksi Korsikalla, Piemontessa ja Lombardiassa, mutta se on liitetty etenkin sardinialaisiin juustoihin, jossa kärpäsen saastuttamaa juustoa kutsutaan nimellä "casu marzu" tai "casu fràzigu". Juuston makua on kuvailtu pistäväksi. Juusto syödään ennen toukkien koteloitumista, jolloin juustoon on muodostunut ammoniakkia ja hiilidioksidia sen sisällön samalla nesteytyessä. Joskus on tapana tappaa juustossa olevat toukat esimerkiksi pitämällä juustoa jääkaapissa tai tukehduttamalla ne muovipussilla. Usein juusto syödään kuitenkin elävien toukkien kera, mikä saattaa olla haitallista terveydelle. Euroopan unionin hygienialainsäädännön takia juustoa ei saa tuottaa kaupallisesti, mutta sitä myydään mustassa pörssissä usein kovaan hintaan.


title: Sadan vuoden yksinäisyys (Leevi and the Leavingsin single)

text: Sadan vuoden yksinäisyys on Leevi and the Leavingsin ensimmäinen kaksoissingle vuodelta 1978. Se sisältää kappaleet ”Elämänmeno”, ”Kissanpentu”, ”1963 – viisitoista vuotta myöhemmin” ja ”Illan viimeinen tango”.


text: "Nuorgam"-verkkomedian Leevi and the Leavings top 40 -listauksessa kaksoissinglen kappale ”Elämänmeno” pääsi 29. sijalle. Toimittaja Santtu Reinikaisen mukaan kaksoissinglen kappaleiden tyylissä oli vielä ”rock’n’roll-pastissia, hakua ja tyhjäkäyntiä”, mitä hän piti kummallisena, sillä aiemmin samana vuonna julkaistu ”Mitä kuuluu, Marja-Leena?” oli Reinikaisen mukaan ”täyteläisen leevistinen”. Kaksoissinglen ”Elämänmeno”-kappale on hänen mukaansa ”siitä erikoinen Leevi-kappale, että siinä keinahdetaan normaalia vahvemmin suomalaisen huoltiskasettimusiikin puolelle”.


Yhdistyneen kuningaskunnan koripallomaajoukkue edustaa Yhdistynyttä kuningaskuntaa koripallon arvokisoissa.


title: Yhdistyneen kuningaskunnan koripallomaajoukkue

text: Maa liittyi FIBAan vuonna 2005. Sitä ennen se oli päässyt olympialaisiin ainoastaan kerran historiansa aikana. Tämä tapahtui Lontoon olympialaisissa 1948. Yhdistynyt kuningaskunta hävisi kisoissa kaikki alkusarjan pelinsä, mutta voitti sijoitusottelussa Irlannin ja pääsi pelaamaan sijoista 17–20. Toisessa sijoituspelissä vastaan asettui Kiina, joka voitti maan selvästi. Viimeisessä pelissä joukkue hävisi vielä Egyptille ja sijoittui kahdenneksikymmenenneksi.


text: Iso-Britannia osallistui kesäolympialaisten 2012 isäntämaana automaattisesti kisojen koripalloturnaukseen. Alkulohkossaan se voitti ainoastaan Kiinan ja hävisi muut neljä otteluaan eikä selviytynyt puolivälieriin.


text: Maa ei ollut päässyt Euroopan-mestaruuskilpailuihin ennen 2000-lukua, mutta Englanti osallistui vuoden 1981 EM-kisoihin, joissa se onnistui voittamaan yhden ottelun.


text: Iso-Britannia selviytyi karsintojen kautta vuoden 2009 EM-kisoihin, joka oli sen historian ensimmäinen esiintyminen EM-kisoissa. Kisoissa maa jäi lohkonsa viimeiseksi hävittyään kaikki kolme otteluaan Espanjalle, Serbialle ja Slovenialle. Vuoden 2011 EM-kisoissa joukkue voitti kaksi viidestä alkulohko-ottelustaan eikä selviytynyt jatkoon, ja täsmälleen sama oli sen saldo vuoden 2013 EM-kisoissa.


title: Nuoret miljonäärit

text: Nuoret miljonäärit on Leevi and the Leavingsin toinen kaksoissingle, ja se on vuodelta 1980.


title: Merci, Chérie

text: Merci, Chérie (suom. Kiitos, rakas) oli vuoden 1966 eurovision laulukilpailun voittajakappale. Sen esitti Udo Jürgens saksaksi ja se toi Itävallalle sen ensimmäisen euroviisuvoiton. Kappale oli ensimmäinen saksankielinen voittokappale. Kappale sai 31 pistettä, voittaen seuraavaksi tullen Ruotsin 15 pisteellä. Kappaleen esiintymisnumero oli 9.


title: Merci, Chérie

text: Kappale nousi voiton jälkeen listoille monessa Euroopan maassa.


title: Puppet on a String

text: Puppet on a String oli vuoden 1967 eurovision laulukilpailun voittajakappale. Sen esitti Sandie Shaw englanniksi ja se toi Isolle-Britannialle ensimmäisen sen viidestä voitosta. Kappale sai 47 pistettä, voittaen seuraavaksi tullen Irlannin 25 pisteellä. Kappale oli ensimmäinen englanninkielinen voittajakappale viisujen historiassa. Kappaleen esiintymisnumero oli 11.


title: Puppet on a String

text: Kappale nousi voiton jälkeen listoille ympäri Euroopan ja se oli muun muassa Saksassa ja Isossa-Britanniassa vuoden myydyin single ja Shaw lauloi siitä myös saksan-, ranskan-, italian- ja espanjankieliset versiot. Sandie Shaw kertoi kumminkin itse vihaavansa kappaletta. Suomeksi kappale on laulettu nimellä "Sätkynukke".


title: Luettelo kiekonheiton Suomen mestareista

text: Tämä on luettelo kiekonheiton Suomen mestareista. Kiekonheiton Suomen mestaruudesta on kilpailtu Kalevan kisoissa vuodesta 1907 lähtien. Vuoteen 1924 asti kilpailtiin yhteistuloskilpailut. Vuodesta 1909 lähtien on kilpailtu yhden käden mestaruuksista, vuoteen 1913 asti antiikin tyylillä. Vuosina 1909–1924 kilpailtiin siis sekä yhden käden että molempien käsien kilpailut. Naiset ovat kilpailleet Suomen mestaruudesta vuodesta 1945 lähtien.


text: Miehet ("* = Molempien käsien yhteistuloskilpailu", "** = Antiikin tyylin kilpailut")


text: Naiset


title: La, la, la

text: La, la, la oli vuoden 1968 Eurovision laulukilpailun voittajakappale. Sen esitti Massiel espanjaksi ja se toi Espanjalle ensimmäisen sen kahdesta voitosta. Kappale sai 29 pistettä, voittaen seuraavaksi tulleen Ison-Britannian vain pisteellä. Kappaleen esiintymisnumero oli 15.


title: La, la, la

text: Kappaleesta ei kuitenkaan tullut sen vuoden euroviisujen menestyneintä kappaletta. Toiseksi tulleen Cliff Richardin "Congratulations" kappaleesta tuli hitti monissa maissa ja sen levyä myytiin pari miljoonaa kappaletta. La, la, la -kappaleen lauloi suomeksi Carola.


title: Vivo cantando

text: Vivo cantando (suom. elän laulaen) oli yksi vuoden 1969 eurovision laulukilpailun neljästä voittajakappaleesta. Sen esitti Salomé espanjaksi ja se toi Espanjalle sen toisen ja tähän asti viimeisimmän voiton. Kappale sai 18 pistettä, jakaen saman pistemäärän Alankomaiden, Ison-Britannian ja Ranskan kanssa. Kappaleen esiintymisnumero oli 3.


title: Vivo cantando

text: Kappale nousi voiton jälkeen listoille Espanjassa, muttei menestynyt muuten.


title: Boom Bang-a-Bang

text: Boom Bang-a-Bang oli yksi vuoden 1969 eurovision laulukilpailun neljästä voittajakappaleesta. Sen esitti Lulu englanniksi ja se toi Isolle-Britannialle sen toisen ja sen viidestä voitosta. Kappale sai 18 pistettä, jakaen saman pistemäärän Alankomaiden, Espanjan ja Ranskan kanssa. Kappaleen esiintymisnumero oli 7.


title: Boom Bang-a-Bang

text: Lulu levytti kappaleensa viidelle eri kielellä nousten listoille ympäri Euroopan.


title: De troubadour

text: De troubadour (suom. trubaduuri) oli yksi vuoden 1969 eurovision laulukilpailun neljästä voittajakappaleesta. Sen esitti Lenny Kuhr hollanniksi ja se toi Alankomaille sen kolmannen neljästä voitosta. Kappale sai 18 pistettä, jakaen saman pistemäärän Ison-Britannian, Espanjan ja Ranskan kanssa. Kappaleen esiintymisnumero oli 8.


title: De troubadour

text: Lenny Kuhr teki peräti kuusi eri versiota kappaleesta ja nousi kappaleella Alankomaiden listoille.


title: Un jour, un enfant

text: Un jour, un enfant (suom. päivä, lapsi) oli yksi vuoden 1969 eurovision laulukilpailun neljästä voittajakappaleesta. Sen esitti Frida Boccara ranskaksi ja se toi Ranskalle sen neljännen viidestä voitosta. Kappale sai 18 pistettä, jakaen saman pistemäärän Ison-Britannian, Espanjan ja Alankomaiden kanssa. Kappaleen esiintymisnumero oli 14.


title: Un jour, un enfant

text: Frida Boccara teki peräti viisi eri kielistä versiota kappaleesta ja Agnetha Fältskog levytti sen ruotsiksi.


title: Luettelo moukarinheiton Suomen mestareista

text: Tämä on luettelo moukarinheiton Suomen mestareista. Moukarinheiton Suomen mestaruudesta on kilpailtu Kalevan kisoissa vuodesta 1910 lähtien. Naiset ovat kilpailleet Suomen mestaruudesta vuodesta 1994 lähtien.


text: Miehet


text: Naiset


title: Köysi (elokuva)

text: Köysi ("Rope") on Alfred Hitchcockin ohjaama yhdysvaltalainen jännityselokuva vuodelta 1948. Elokuva pohjautuu Patrick Hamiltonin samannimiseen näytelmään vuodelta 1929, joka puolestaan perustuu löyhästi Leopoldin ja Loebin 1924 tekemään murhaan, jota on käytetty aiheena monissa dramatisoinneissa.


title: Köysi (elokuva)

text: "Köysi" oli Hitchcockin uran käännekohta: ensimmäinen värielokuva (Technicolor), ensimmäinen itsenäisenä tuottajana, ensimmäinen Warnerille ja ensimmäinen James Stewartin kanssa. Lisäksi se oli tekninen haaste, jollaisista Hitchcock oli aina pitänyt.


title: Köysi (elokuva)

text: "Köyden" pohjalla oleva näytelmä tapahtui reaaliajassa, ja Hitchcock päätti noudattaa samaa periaatetta myös elokuvassa. Koska filmikelan pituus oli tuolloin 10 minuuttia, Hitchcock leikkasi elokuvan etukäteen siten, että kelan vaihdon kohdalla olisi niin suuri lähikuva näyttelijästä tai esineestä, että kelan vaihto sujuisi mahdollisimman huomaamatta. Periaatteessa "Köysi" on yhden ainoan oton elokuva.


title: Köysi (elokuva)

text: Elokuva alkaa kohtauksella, jossa Brandon (John Dall) ja Phillip (Farley Granger) kuristavat köydellä hengiltä vierailemaan saapuneen entisen luokkatoverinsa Davidin (Dick Hogan). Juhlien muut vieraat ovat saapumaisillaan, ja David piilotetaan olohuoneessa olevaan arkkuun. Tarjoilut kynttilöineen siirretään arkun päälle. Brandon ja Phillip uskovat tehneensä täydellisen murhan.


title: Köysi (elokuva)

text: Muut vieraat alkavat ihmetellä aina täsmällisen Davidin puuttumista, ja Phillip vaikuttaa hermostuneelta. Yksi vieraista, Rupert (James Stewart), saa vihiä kaksikon tekosista ja lopulta muiden vieraiden poistuttua löytää arkkuun piilotetun ruumiin.


title: All Kinds of Everything

text: All Kinds of Everything oli vuoden 1970 eurovision laulukilpailun voittajakappale. Sen esitti Dana englanniksi ja se toi Irlannille ensimmäisen sen seitsemästä voitosta. Kappale sai 32 pistettä voittaen seuraavaksi tulleen Ison-Britannian kuudella pisteellä. Sen esiintymisnumero oli 12. Kappale oli tyylilajiltaan balladi.


title: All Kinds of Everything

text: Kappale nousi voiton jälkeen listoille ympäri Euroopan, ja siitä on tullut ikivihreä euroviisukappale.


title: Argentiinan laivasto

text: Argentiinan laivasto () on Argentiinan asevoimien merellinen puolustushaara, ja se muodostaa yhdessä ilmavoimien ja maavoimien kanssa Argentiinan asevoimat. Argentiinan laivaston alusten etuliitteenä käytetään lyhennettä ARA.


title: Argentiinan laivasto

text: Merivoimien juhlapäivä on 17. toukokuuta, jolloin juhlitaan Espanjasta 1814 saavutettua voittoa Montevideon taistelussa. Taistelu oli osa Argentiinan itsemäisyystaistelua.


title: Argentiinan laivasto

text: Argentiinan laivasto perustettiin 25. toukokuuta 1810 itsenäisyystaistelun alettua. Laivaston ensimmäinen komentaja irlantilainen everstiluutnantti William Brown loi vuoteen 1814 mennessä laivastosta merkittävän tekijän itsenäisyystaisteluissa. Argentiinan asevoimien modernisointi aloitettiin 1800-luvun lopulla.


title: Argentiinan laivasto

text:
Argentiinan laivasto kärsi 1906-1921 rahapulasta. Argentiina ja Chile olivat juuri käyneet laivastojen välisen varustelukilpailun, joka oli saatu päättymään 1904 niin kutsutulla toukokuun sopimuksella. Kuitenkin Brasilian vuoden 1904 laivasto-ohjelmaan oli maan vastattava. Brasilian halu ostaa Dreadnought-tyyppinen taistelulaiva teki Argentiinan laivastosta kerralla vanhentuneen, joten maalle tuli tarve hankkia uutta kalustoa. Jatkuvat rajakahakat Brasilian ja Uruguayn kanssa muokkasivat kansan myönteiseksi varustelulle ja siten kyettiin ostamaan kaksi Dreadnoughtia ja luomaan mahdollisuuden kolmannen hankkimiselle tarvittaessa.
Argentiinan hallitus hyväksyi 1907 laivasto-ohjelman, minkä mukaan oli mahdollista hankkia kolme panssaroitua alusta (dreadnoughts), yhdeksän torpedovene-tyyppistä hävittäjää ja 21 torpedovenettä. Hankintoihin oli käytettävissä 145 miljoonaa frangia. Lisäksi oli varattu 45 miljoonaa frangia tykkiveneisiin ja kuljetuskalustoon. Pääosa laivasto-ohjelmasta jäi kuitenkin toteuttamatta varojen loputtua.


title: Argentiinan laivasto

text: Argentiina pysyi ensimmäisen maailmansodan puolueettomana. Vuonna 1915 kolmeen otteeseen maa internoi saksalaisen kauppa-aluksen, joka rikkoi sen riippumattomuutta: 18. tammikuuta "Patagonia", 23. tammikuuta "Seydlitz" ja 26. helmikuuta "Holger". Argentiinan laivasto oli kuten monet muutkin Etelä-Amerikan maat riippuvainen Britannian kivihiilestä. Sota keskeytti hiilen toimitukset, jolloin laivaston kyky toimia rajoittui merkittävästi.


title: Argentiinan laivasto

text: Sodan alkuvuosina argentiinalaisten mielipide sukellusvenesodasta oli olematon, koska maalla oli ainoastaan pieni kauppalaivasto, joka toimi lähinnä rannikkovesillä. Mutta meriliikenteen rajoitukset aiheuttivat argentiinalaisille tarpeen päästä ulkomerelle toimittamaan tuotteitaan ostajille. Argentiinalainen kauppalaiva "Monte Protegido" joutui huhtikuussa 1917 sukellusveneen upottamaksi, ja vaikka Saksa maksoi korvauksia tapahtuman johdosta, niin vielä kaksi alusta ("Oran" ja "Guazo") upotettiin kesäkuun 1917 aikana ja neljäs tammikuussa 1918.


title: Argentiinan laivasto

text: Argentiinan laivasto kärsi pahoin sodasta. Maa oli tilannut 1910 kaksitoista torpedovenehävittäjää, joista neljän piti valmistua Cammell Lairdin telakalta Britanniasta, neljän Chantiers de la Bretagnelta Ranskasta ja kaksi sekä Kruppilta ja kaksi Schichaulta Saksasta. Britannian rakentamat alukset myytiin lokakuussa 1912 Kreikkaan ,ja Ranskassa valmistetut alukset liitettiin elokuussa 1914 Ranskan laivastoon. Argentiinan hallitus tilasi Saksasta neljä alusta lisää korvaamaan Kreikalle toimitetut, mutta alukset eivät koskaan valmistuneet.


title: Argentiinan laivasto

text: Laivastoon kuului 1906 noin 8500 henkeä, joka nousi tuhannella vuoteen 1919. Tämän lisäksi laivaston reserviin kuului 8000 henkeä ja 10000 nostoväkeen. Buenos Airesissa, joka oli maan tärkein laivastotukikohta, oli kaksi telakkaa. Lisäksi Puerto Belgranoon valmistui 1919 kaksi telakkaa ja uuteen tukikohtaan Rio Santiagoon kolme telakkaa, joista kaksi oli kelluvia.


title: Argentiinan laivasto

text: Maan kauppalaivastoon kuului 1919 317 höyrylaivaa, joiden yhteenlaskettu kantavuus oli 222533 grt. Tähän oli laskettu mukaan yli 100 tonnin purjealukset.


title: Argentiinan laivasto

text: Maan budjetin ongelmat vaikeuttivat maan laivaston uudistamista heti sodan jälkeen, mutta 1924-1926 maan molemmat Rivadavia-luokan taistelulaivat toimitettiin Yhdysvaltoihin modernisoitaviksi. Maan hallitus hyväksyi 75 miljoonan kultapeson varaamisen kymmenen seuraavan vuoden aikana toteutettavan laivasto-ohjelman toteuttamiseksi. Ohjelma säilyi lähes koskemattomana, ja maa osti kaksi raskasta risteilijää, kevyen risteilijän, kaksitoista hävittäjää ja kolme sukellusvenettä, joten toisen maailmansodan syttyessä maalla oli merkittävä laivasto.


title: Argentiinan laivasto

text: Argentiinalla, kuten ei muillakaan Latinalaisen Amerikan maille, ei ollut kapasiteettia valmistaa hävittäjiä tai sitä suurempia sotalaivoja, joten tarvittiin suurehko voimanponnistus telakkateollisuuden luomiseksi. Yhdeksän Bouchard-luokan miinanraivaajaa valmistettiin 1930-luvun lopulla ja näitä seurasi kahden King-luokan partioaluksen rakentaminen.


title: Argentiinan laivasto

text: Argentiina pysyi toisenkin maailmansodan ajan puolueettomana, joten sen laivasto vastasi ainoastaan aluevesien valvonnasta.


title: Argentiinan laivasto

text: Argentiina ja Chile kävivät rajakiistojen vuoksi taisteluita 1978.


title: Argentiinan laivasto

text:
Argentiinan laivaston rungon muodosti 1982 Falklandin sodassa () modernisoidut toisen maailmansodan aikaiset alukset:
sekä uudemmat alukset joita olivat kaksi brittiläista Tyypin 42 -hävittäjää, kolme ranskalaisvalmisteista korvettia ja saksalaisvalmisteinen tyypin 209 sukellusvene. Laivaston tukena oli kahdeksan tankkilaivaa ja kuljetusalusta sekä kaksi jäänmurtajaa. Saksasta tilatut MEKO-luokan hävittäjät ja -korvetit ja TR-1700 -luokan sukellusveneet olivat vielä valmisteilla, joten ne eivät olleet käytettävissä.


title: Argentiinan laivasto

text: Argentiinan laivaston pinta-alukset lakkasivat kokonaan osallistumasta sodankäyntiin, kun brittiläinen sukellusvene oli upottanut risteilijä ARA "General Belgranon". Tämän jälkeen laivaston osuuden taisteluista hoitivat sukellusveneet sekä laivaston ilmavoimat.


title: Argentiinan laivasto

text: Laivaston poistaessa palveluksesta toisen maailmansodan aikaiset Fletcher- ja Gearing-luokkien hävittäjät, ne korvattiin MEKO360-luokan hävittäjillä ja MEKO140-luokan korveteilla (fregateilla). Samoin sukellusvenelaivastoa modernisoitiin hankkimalla Saksasta kaksi TR-1700 luokan alusta, mutta luokan Argentiinassa rakennettavat yksiköt eivät valmistuneet.


title: Argentiinan laivasto

text: Laivaston maihinnousukykyyn vaikutti merkittävästi ainoan maihinnousualuksen ARA Cabo San Antonion (Q-42) poistaminen palveluksesta ja sen korvaaminen tehtäviin muunnetuilla kauppa-aluksilla. Tilanne parani vuonna 2006, kun Ranskasta saatiin ensimmäinen Ouragan-luokan maihinnousualus, mutta hankintaa viivyttää kiista asbestin käytöstä aluksilla.


title: Argentiinan laivasto

text:
Ranska toimitti tukilaiva ARA Patagonian (B-1) (ex-FS Durance), joka paransi laivaston kykyä toimi avomerellä.
Argentiina oli ainoa Etelä-Amerikan maa, joka osallistui 1991 Persianlahden sotaan. Maa lähetti alueelle Almirante Brown -luokan hävittäjän ja Espora-luokan korvetin sekä niitä tukemaan tukialuksen. Myöhemmin alus lähetti alueelle vielä toisen korvetin osallistumaan Yhdistyneiden kansakuntien valvontaoperaatioon (operaatio Alfil).


title: Argentiinan laivasto

text: Argentiinan laivasto osallistui 2003 ensimmäistä kertaa yhteistoimintaharjoitukseen Yhdysvaltain laivaston tukialusosaston kanssa, kun hävittäjä ARA Sarandi liittyi USS Enterprisen tukialusryhmään ja 18. hävittäjälaivueeseen Solid Step harjoituksessa Välimerellä.


title: Argentiinan laivasto

text: Argentiinan laivasto osallistuu yhteistoimintaharjoituksiin säännöllisesti yhdessä Yhdysvaltain, Espanjan, Ranskan, Kanadan, Etelä-Afrikan, Italian, Uruguain ja 1990-luvulta alkaen Chilen kanssa. Esimerkkeinä vuotuisista harjoituksista ovat UNITAS, ARAEX, TEMPEREX, FRATERNO ja ATLASUR.


title: Argentiinan laivasto

text: Laivaston ilmavoimat () käsittää viisi lentotukikohtaa (), jotka ovat Comandante Espora (BACE), Almirante Zar (BAAZ), Punta Indio (BAPI), Ezeiza (ETAE)ja Almirante Quijada (BARD).


title: Argentiinan laivasto

text: Ensimmäinen lennosto () on sijoitettu Punta Indion lentotukikohtaan lähelle La Plataa Buenos Airesissa. Lennostoon kuuluvat seuraavat yksiköt:


title: Argentiinan laivasto

text: Toinen lennosto () on sijoitettu Comandante Esporan lentotukikohtaan lähelle Bahia Blancaa. Lennoston alaisuuteen kuuluvat kaikki laivaston aluksille sijoitetut koneet. Lennostoon kuuluvat seuraavat yksiköt:


title: Argentiinan laivasto

text: Kolmas lennosto () on sijoitettu Almirante Zarin lentotukikohtaan lähelle Trelewiä. Lennoston tehtävänä on meripelastus ja -valvonta koko rannikolla Uruguayn rajalta Etelänapamantereelle. Lennostoon kuuluvat seuraavat yksiköt:


title: Argentiinan laivasto

text: Laivaston ilmavoimien käytössä on kaikkiaan 71 lentävää laitetta, joista lentokoneita on 41.


title: Argentiinan laivasto

text: A-4Q Skyhawkit poistettiin palveluksesta 1988, minkä jälkeen laivaston ainoina hävittäjinä ovat palvelleet Super Étendardit. Yritys ostaa Israelista A-4H koneita kariutui Yhdysvaltain Falklandin sodan jälkeen asettamaan asevientikieltoon. Sen sijaan Israel modernisoi käytössä olleet S-2E Tracker koneet S-2T Turbo Trackereiksi.


title: Argentiinan laivasto

text: Asevientikielto purettiin 1990, minkä jälkeen vanhentuneet Lockheed L-188 Electra merivalvontakoneet poistettiin palveluksesta. Koneet korvattiin P-3B Orioneilla ja Beechcraft King Air Model 2000 koneilla, jotka paikallinen yritys muokkaisi merivalvontaan sopiviksi.


title: Argentiinan laivasto

text: Lentotukialus ARA Veinticinco de Mayo (V-2) poistettiin palveluksesta 2000 ilman seuraajaa. Laivaston ilmavoimien Super Étendard ja S-2 Trackerit ovat harjoitelleet Brasilian tai Yhdysvaltain laivastojen tukialuksilla niiden ollessa Etelä-Atlantilla.


title: Argentiinan laivasto

text: Lisäksi rannikkovartiostolla on jonkin verran lentävää kalustoa.


title: Argentiinan laivasto

text: Kaikki Argentiinan laivaston alukset ovat osa merenkulkuosastoa ().


title: Argentiinan laivasto

text: Argentiian merijalkaväki () on osa Argentiinan laivastoa. Merijalkaväen arvoasteet ja arvomerkit ovat samat kuin muualla laivastossa. Se koostuu Merijalkaväkiosastosta (merijalkaväkipataljoona sekä tykistö, ilmatorjunta, viesti, huolto, pioneeri ja kuljetusyksiköitä), Eteläisesta merijalkaväkiosastosta (kaksi merijalkaväkipataljoonaa), jokipataljoonasta, erikoisyksiköstä sekä erilaisista suojausyksiköistä ja komppanioista.


title: Uuno Nokelainen

text: Uuno Nokelainen (27. kesäkuuta 1921 Kirvu – 30. kesäkuuta 2009 Tuusula) oli suomalainen poliitikko. Nokelainen oli Työväen ja Pienviljelijäin Sosialidemokraattisen Liiton puheenjohtaja vuosina 1970–1973.


title: Uuno Nokelainen

text: Nokelainen osallistui sotiin, mutta siirtyi kannattamaan pasifismia. Nokelainen meni mukaan työväenliikkeen toimintaan jo nuorena. Hän oli aktiivinen muun muassa Työväen Urheiluliitossa ja Sosialidemokraattisessa nuorisoliitossa. Hän valmistui Tampereen Yhteiskunnallisessa korkeakoulusta sosionomiksi vuonna 1952. Hän toimi johto- ja opetustehtävissä Voionmaa-opistossa sekä Kiljavan Ammattiyhdistysopistossa. Hän toimi myös SAK:n opintosihteerinä. Vuodesta 1964 alkaen Nokelainen työskenteli Kansaneläkelaitoksessa. Hän jäi eläkkeelle Kelan hankinta- ja toimistopalveluosaston päällikön paikalta vuonna 1984.


title: Uuno Nokelainen

text: Nokelainen oli televisioajan poliitikko ja näkyvästi esillä puolueensa Työväen ja Pienviljelijäin Sosialidemokraattisen liiton edustajana vaalikeskusteluissa. Hänestä tuli puolueen puheenjohtaja vuonna 1970, jolloin puolue menetti kaikki eduskuntapaikkansa. Häntä oli kaavailtu ministeriksi jo 1968 Koiviston hallitukseen, mutta ministeriä hänestä ei tullut, kuten ei kansanedustajaakaan.


title: Uuno Nokelainen

text: Nokelainen ja Kalevi Sorsa olivat pääsopijat TPSL:n paluussa SDP:n yhteyteen vuonna 1973. Tämän jälkeen Nokelainen vaikutti vielä Tuusulan kunnallispolitiikan eri tehtävissä 1990-luvun alkuun asti. Hänelle myönnettiin kunnallisneuvoksen arvonimi vuonna 1987. Nokelainen on saanut myös TUL:n kultaisen ansiomitalin ja Suomen urheilun kultaisen ansioristin.


title: Un banc, un arbre, une rue

text: Un banc, un arbre, une rue (suom. penkki, puu, katu) oli vuoden 1971 eurovision laulukilpailun voittokappale. Sen esitti Séverine ranskaksi ja se toi Monacolle sen tähän mennessä ainoan viisuvoiton. Kappale sai 129 pistettä, voittaen seuraavaksi tullen Espanjan 13 pisteellä. Kappaleen esiintymisnumero oli 3.


title: Un banc, un arbre, une rue

text: Kappale nousi voiton jälkeen listoille ympäri Euroopan. Suomeksi kappaleen on lauloi Carola nimellä "Penkki, puu ja puistotie". Carola levytti laulun myös ranskaksi.


title: Un banc, un arbre, une rue

text: Balladityylisen laulun sanoitus kertoo lapsuuden nostalgiasta: ”Meillä kaikilla on oma penkkimme, puumme tai katumme, jonka luona lapsena unelmoimme tulevaisuudesta.”


title: Shawn Hatosy

text: Shawn Wayne Hatosy (s. 29. joulukuuta 1975) on yhdysvaltalainen näyttelijä. Hän on näytellyt muun muassa televisiosarjoissa "Kovan onnen kundi", "CSI", "Num3rot" ja "Southland".


title: Shawn Hatosy

text: Hatosy on kotoisin Frederickin liepeillä sijaitsevasta Ijamsvillestä Marylandin osavaltiossa. Hän innostui näyttelemisestä jo nuorena ja esiintyi teini-iässä pienessä roolissa Baltimoressa kuvatussa "Homicide – pelon kadut" -televisiosarjassa. High schoolista valmistuttuaan Hatosy lähti vuonna 1995 New Yorkiin. "Homicide"-sarjan roolittajan avustuksella Hatosy sai ensimmäisen elokuvaroolinsa Jodie Fosterin ohjaamasta elokuvasta "Joululoma" (1995).


title: Après toi

text: Après toi (; suom. "Sinun jälkeesi") oli vuoden 1972 eurovision laulukilpailun voittajakappale. Sen esitti kreikkalaissaksalainen Vicky Leandros ranskaksi ja se toi Luxemburgille kolmannen sen viidestä voitosta. Kappale sai 128 pistettä, voittaen seuraavaksi tullen Ison-Britannian 14 pisteellä. Kappaleen esiintymisnumero oli 17.


title: Après toi

text: Kappaleesta tuli viisuhistorian suosituimpia viisukappaleita, se nousi voiton jälkeen listoille ympäri Euroopan ja siitä tuli listaykkönen Saksassa, Alankomaissa ja Norjassa. Leandros lauloi siitä ranskan lisäksi, myös englannin-, saksan-, espanjan-, kreikan-, italian- ja japaninkielisen version. Siitä onkin tullut ikivihreä euroviisuklassikko. Suomeksi kappaleen on laulettu nimellä "Rakastan, saavuthan".


title: Barcelonan metron linja 1

text: Barcelonan metron linja 1 on Transports Metropolitans de Barcelonan liikennöimä Barcelonan metron vilkkain linja. Se otettiin käyttöön vuonna 1926 Plaça de Catalunyan ja Mercat Noun välillä, ja on siten linjoista toiseksi vanhin. Linjaa merkitään metrokartoissa punaisella värillä.


title: Barcelonan metron linja 1

text: Linja 1 koostuu tällä hetkellä (elokuu 2009) 30 asemasta, mutta laajennuksia on suunnitteilla El Prat de Llobregatin ja Badalonan suuntiin. Nykyiset pääteasemat ovat Hospital de Bellvitge ja Fondo. Linjan asemat ovat arkkitehtonisesti lähes identtisiä, eikä niitä ole erityisemmin somistettu.


title: Barcelonan metron linja 1

text: Asemien yhteydessä näkyvät vaihtomahdollisuudet muihin metrolinjoihin, Trambesòs-pikaraitiotiehen ja Renfen juniin. Myös rakennusvaiheessa olevat metrolinjat 9 ja 10 on merkitty.


title: Tu te reconnaîtras

text: Tu te reconnaîtras () oli vuoden 1973 Eurovision laulukilpailun voittokappale. Sen esitti Anne-Marie David ranskaksi ja se toi Luxemburgille neljännen sen viidestä voitosta. Kappale sai 129 pistettä, voittaen seuraavaksi tullen Espanjan 4 pisteellä ja kolmanneksi tulleen Ison-Britannian kuudella pisteellä. Kappaleen esiintymisnumero oli 11.


title: Tu te reconnaîtras

text: Kappale nousi voiton jälkeen listoille moneen Euroopan maahan ja Anne-Marie David levytti sen usealle eri kielelle. Suomeksi kappaleen on laulanut Katri Helena nimellä ”Nuoruus on seikkailu”.


title: Llobregat

text: Llobregat on yli 170 kilometriä pitkä joki Katalonian itsehallintoalueella Espanjassa. Se saa alkunsa Berguedàn alueelta noin 1300 metrin korkeudesta ja laskee Välimereen El Prat de Llobregatissa Barcelonan lähistöllä.


title: Valkosaumavälskäri

text: Valkosaumavälskäri ("Acanthurus tennentii") on välskärikalojen heimoon kuuluva koralliriuttojen kalalaji.


title: Valkosaumavälskäri

text: Valkosaumavälskäri kasvaa 30–50 cm pitkäksi. Sen yleisväri on vaaleanruskea. Nuorilla yksilöillä on olkapäässään hevosenkenkäkuvio, vanhemmilla kuvio katkeaa kahdeksi juovaksi. Evissä on musta ja sinertävänvalkea reuna.


title: Valkosaumavälskäri

text: Valkosaumavälskäri elää koralliriutoilla Intian valtamerellä 1–25 metrin syvyydessä.


title: Valkosaumavälskäri

text: Suuren kokonsa takia valkosaumavälskäri sopii vain erittäin suuriin akvaarioihin. Se on vähemmän aggressiivinen kuin esimerkiksi sukulaisensa juovavälskäri.


title: Valkosaumavälskäri

text: Valkosaumavälskärit syövät pääasiassa levää.


title: Ding-a-dong

text: Ding-a-dong on vuoden 1975 Eurovision laulukilpailun voittokappale. Sen esitti yhtye nimeltä Teach-In englanniksi ja se toi Alankomaille neljännen ja toistaiseksi viimeisimmän voiton. Kappale sai 152 pistettä voittaen seuraavaksi tulleen Ison-Britannian 14 pisteellä. Kappale esiintyi kilpailuissa ensimmäisenä.


title: Ding-a-dong

text: Kappaleen levymyynti ja listasijoitukset jäivät laimeiksi, eikä sitä nykyään pidetä euroviisujen parhaimmistoon kuuluva voittokappaleena, lähinnä älyttömäksi kritisoidun sanoituksensa takia. Hanne lauloi sen suomeksi. Saksalaisyhtye BeFour teki kappaleesta oman version vuonna 2009.


title: Save Your Kisses for Me

text: Save Your Kisses for Me oli vuoden 1976 Eurovision laulukilpailun voittajakappale. Sen esitti Brotherhood of Man englanniksi, ja se toi Isolle-Britannialle kolmannen sen viidestä voitosta. Kappale sai 164 pistettä, voittaen seuraavaksi tulleen Ranskan 17 pisteellä. Kappale esiintyi viisuissa ensimmäisenä.


title: Save Your Kisses for Me

text: Kappale nousi voiton jälkeen listojen kärkeen lähes kaikissa Euroopan maissa, ja kappaleen single on edelleen viisuhistorian myydyin. Kappaleesta onkin tullut ikivihreä euroviisuklassikko. Se oli yksi neljästätoista kappaleesta, jotka valittiin vuonna 2005 Eurovision viisikymmenvuotista taivalta juhlistavaan Congratulations-tapahtumaan ehdokkaaksi kaikkien aikojen euroviisuksi, ja se sijoittui siinä viidenneksi. Suomeksi kappale on laulettu nimellä ”Säästä suukkosi vain”.


title: Gershgorinin ympyrälause

text: Määritelmä: Olkoon formula_1 kompleksinen neliömatriisi. Jokaisella "i" ∈ {1, …, "n"} kirjoitetaan formula_2. Olkoon "D"("a", "R") suljettu kiekko, jonka keskipiste on "a" ja säde "R". Näitä ympyröitä kutsutaan Gershgorinin kiekoiksi.


title: Gershgorinin ympyrälause

text: Lause (Gershgorin): Jokainen formula_1:n ominaisarvo sijaitsee jossakin Gershgorinin kiekossa.


title: Havaijinvälskäri

text: Havaijinvälskäri ("Acanthurus dussumieri") on koralliriuttojen isokokoinen välskärikala.


title: Havaijinvälskäri

text: Havaijinvälskäri kasvaa jopa yli 50 cm pitkäksi. Sen yleisväri vaihtelee harmaasta siniviolettiin, vartalossa on ohutta aaltokuviota, selkäevä on keltainen ja silmän yli kulkee kullankeltainen juova.


title: Havaijinvälskäri

text: Havaijinvälskäri elää koralliriutoilla indopasifisella merialueella. Sitä tavataan yleensä riuttojen ulkorinteillä yli 10 metrin syvyydessä.


title: Havaijinvälskäri

text: Muihin "Acanthurus"-suvun välskäreihin verrattuna havaijinvälskäri on varsin rauhallinen. Sitä pidetään joskus suurissa meriakvaarioissa, missä sille syötetään runsaasti levää, minkä lisäksi se syö myös lihapitoisempia ruokia.


title: L’oiseau et l’enfant

text: L’oiseau et l’enfant () oli vuoden 1977 Eurovision laulukilpailun voittajakappale. Sen esitti Marie Myriam ranskaksi, ja se toi Ranskalle sen viidennen ja viimeisimmän voiton. Kappale sai 136 pistettä voittaen toiseksi tulleen Ison-Britannian 15 pisteellä. Kappaleen esitettiin kilpailussa viimeisenä, numerolla 18.


title: L’oiseau et l’enfant

text: Kappale nousi voiton jälkeen listoille ympäri Euroopan ja Marie Myriam lauloi kappaleen ranskan lisäksi saksaksi, englanniksi, espanjaksi, portugaliksi ja italiaksi. Kappaleesta on tullut Ranskassa ikivihreä iskelmä. Suomeksi kappaleen on laulanut Katri-Helena nimellä "Lintu ja lapsi".


title: A-Ba-Ni-Bi

text: A-Ba-Ni-Bi oli vuoden 1978 Eurovision laulukilpailun voittajakappale. Sen esitti Izhar Cohen & Alphabeta hepreaksi ja se toi Israelille ensimmäisen sen neljästä voitosta. Kappale sai 157 pistettä, voittaen seuraavaksi tullen Belgian 32 pisteellä. Kappaleen esiintymisnumero oli 18. Kappaleesta tehtiin myös englanninkielinen versio. Kappaleen on laulanut suomeksi Frederik.


title: Hallelujah (Gali Atarin ja Milk & Honeyn kappale)

text:
Hallelujah oli vuoden 1979 Eurovision laulukilpailun voittajakappale. Sen esittivät Gali Atari ja Milk & Honey hepreaksi ja se toi Israelille toisen sen neljästä voitosta. Kappale sai 125 pistettä, voittaen seuraavaksi tulleen Espanjan 9 pisteellä. Kappaleen esiintymisnumero oli 10.
Kappale nousi voiton jälkeen listoille ympäri Euroopan ja siitä on tullut ikivihreä euroviisuklassikko. Kappaleesta tehtiin myös englannin-, ranskan- ja saksankieliset versiot. Suomeksi sen lauloivat Anna, Kirka ja Muska.


title: What’s Another Year?

text: ”What’s Another Year?” on Shay Healyn säveltämä ja sanoittama kappale, jolla Irlantia edustanut Johnny Logan voitti vuoden 1980 Eurovision laulukilpailun. Kappale sai 143 pistettä, voittaen seuraavaksi tulleen Saksan 15 pisteellä. Kappaleen esiintymisnumero oli 17. Kappale on levytetty suomeksi nimellä ”Vuodet ohi käy”.


title: What’s Another Year?

text: ”What’s Another Year?” nousi voiton jälkeen listoille ympäri Euroopan ja siitä on tullut ikivihreä euroviisuklassikko. Se olikin yksi neljästätoista kappaleesta, jotka valittiin vuonna 2005 Eurovision viisikymmenvuotista historiaa juhlistaneeseen "Congratulations"-tapahtumaan ehdokkaiksi kaikkien aikojen euroviisuksi. Kappale sijoittui 12:nneksi.


title: Making Your Mind Up

text: Making Your Mind Up oli vuoden 1981 Eurovision laulukilpailun voittajakappale. Sen esitti Bucks Fizz englanniksi ja se toi Isolle-Britannialle neljännen voiton yhteensä viidestä voitosta. Kappale sai 136 pistettä, voittaen seuraavaksi tullen Saksan vain 4 pisteellä. Kappaleen esiintymisnumero oli 14.


title: Making Your Mind Up

text: Kappale nousi voiton jälkeen hitiksi ympäri Euroopan. Suomeksi kappale on laulettu nimellä "Ei määrää sua toiset".


title: Ein bißchen Frieden

text: Ein bißchen Frieden () oli vuoden 1982 Eurovision laulukilpailun voittajakappale. Sen esitti Nicole saksaksi, ja se toi Länsi-Saksalle sen ensimmäisen voiton. Kappale sai 161 pistettä voittaen seuraavaksi tulleen Israelin ylivoimaisesti 61 pisteellä. Kappaleen esiintymisnumero oli 18, eli se esitettiin viimeisenä. Kappaleen on säveltänyt Ralph Siegel.


title: Ein bißchen Frieden

text: Kappale menestyi loistavasti eurooppalaisilla listoilla ja sen englanninkielinen versio olikin kaksi viikkoa brittilistan ykkösenä. Kappale oli viidessadas British Number One ja se on nykyään viimeinen euroviisuvoittokappale, joka on noussut brittilistan kärkeen. Voitettuaan Eurovision laulukilpailun Nicole lauloi kappaleen viisujen päätteeksi neljällä eri kielellä; saksaksi, englanniksi, ranskaksi ja hollanniksi. Kappale oli yksi neljästätoista kappaleesta, joka valittiin vuonna 2005 Eurovision viisikymmenvuotista taivalta juhlistavaan Congratulations-tapahtumaan ehdokkaaksi kaikkien aikojen euroviisuksi ja se sijoittui siinä seitsemäksi. Suomeksi kappaleen käänsi Raul Reiman ja sen levytti vuonna 1982 Katri-Helena nimellä "Vain hieman rauhaa". Singlejulkaisun lisäksi se löytyy Fazer-Finnlevyn julkaisemalta kokoelmalevyltä 20 suosikkia – Anna mulle tähtitaivas, sekä Valittujen Palojen julkaismalta Katri-Helenan parhaat -kokoelmalta.


title: Portobelo

text: Portobelo, myös Portobello ja vanh. Puerto Bello, on Panamankannaksen pohjoisrannikolla sijaitseva satamakaupunki, joka kuuluu Panaman Colónin maakuntaan. Portobelo oli merkittävä satamakaupunki ja laivastotukikohta, jonka kehitys kuitenkin kärsi Karibian alueen kaapparitoiminnasta ja sodankäynnistä. Nykyään Portobelo on alle 3 000 asukkaan kokoinen unelias kylä.


title: Portobelo

text: Kristoffer Kolumbus löysi Portobelon lahden 2. marraskuuta 1502. Portobelon kaupungin perusti Espanjan siirtokunnaksi 1597 Francisco de Valverde y Mercado, ja siitä tuli syvävetisen luonnonsatamansa vuoksi merkittävä satamakaupunki ja sota- ja kauppalaivaston tukikohta 1500-luvulta 1700-luvulle. Kaupunki toimi Uuden-Granadan hopean vientisatamana Espanjaan ja se oli yksi etapeista, joiden kautta Espanjan aarrelaivastot kulkivat.


title: Portobelo

text: Vauraus houkutteli paikalle muun muassa kaapparikapteeni Henry Morganin, joka vuonna 1668 johti joukon kaappareita ja 450 yritykseen vallata kaupungin. Morgan onnistui tavoitteissaan ja ryösti Portobeloa kahden viikon ajan riisuen sen lähes kaikista sen rikkauksista. Vaikka valtaushanke oli rohkea, Morgan ei saanut tapahtumasta hyvää mainetta, sillä hänen joukkonsa syyllistyivät lukuisiin murhiin, kidutuksiin ja raiskauksiin noina viikkoina.


title: Portobelo

text: 16. kesäkuuta 1726 kuninkaallisen laivaston kontra-amiraali Francis Hosier aloitti Portobellon laivastosaarron, jossa piirittäjälle kävi huonommin kuin piiritettävälle. Brittimerimiehet alkoivat kuolla tauteihin, jotka lopulta vaativat 4 000 henkeä. Laivasto-osasto lopetti saarron ja vetäytyi kaupungin edustalta joulukuussa.


title: Portobelo

text: 1. joulukuuta 1739 kuninkaallisen laivaston osasto valtasi kaupungin Portobellon taistelun jälkeen vara-amiraali Edward Vernonin johdolla. Taistelu oli ensimmäinen merkittävä sotatoimi sodassa Jenkinsin korvasta. Britit tuhosivat kaupunkia suojanneet linnakkeet ja infrastruktuurin kannalta tärkeät rakennukset. Sotatoimi pakotti myös Espanjan siirtämään kauppareittejään turvallisimmille vesille. Tuho sekä kaupan heikentyminen lamautti kaupungin kehityksen ja se melkein autioitui. Britit kokivat taistelun kostona aiemman piirityksen epäonnistumiseen ja juhlivat voittoa nimeämällä mm. Lontoon, Dublinin ja Edinburghin kaupunginosia Portobelloiksi.


title: Portobelo

text: Portobelon talous elpyi vasta Panaman kanaalin rakentamisen myötä yli sata vuotta taistelua ja tuhoamista myöhemmin. Vuonna 1980 kaupunkia suojaamaan 1500-luvun lopulla rakennetut linnakkeet julistettiin UNESCO:n Maailmanperintökohteiksi.


title: Si la vie est cadeau

text: Si la vie est cadeau () oli vuoden 1983 Eurovision laulukilpailun voittajakappale. Sen esitti Corinne Hermès ranskaksi ja se toi Luxemburgille sen viidennen ja viimeisimmän voiton. Kappale sai 142 pistettä, voittaen seuraavaksi tulleen Israelin vain 6 pisteellä. Kappaleen esiintymisnumero oli 20 eli esitettiin viimeisenä. Suomeksi kappale on laulettu nimellä "Lahjan sain". Suomenkieliset sanat ovat Juha Vainion käsialaa ja kappaleen levytti ensimmäisenä suomeksi vuonna 1983 Lea Laven. Kappale löytyy mm. Lean saman nimiseltä albumilta. Cover-versioita kappaleesta ovat levyttäneet mm. Bettina, Seija SImola, Liisa Ylimäki ja Hannele Suominen alias Taiska.


title: Diggi-loo diggi-ley

text: Diggi-loo diggi-ley oli vuoden 1984 Eurovision laulukilpailun voittajakappale. Sen esitti Herreys ruotsiksi ja se toi Ruotsille sen toisen euroviisuvoiton. Kappale sai 145 pistettä, voittaen toiseksi tulleen Irlannin 8 pisteellä.


title: Diggi-loo diggi-ley

text: Kappale ei menestynyt kaupallisesti erityisen hyvin ja sitä pidetäänkin usein yhtenä kaikkien aikojen huonoimmista Eurovision laulukilpailun voittaneista kappaleista toisin kuin erittäin laajalti menestynyttä ABBAn "Waterloo"-kappaletta, joka toi Ruotsin ensimmäisen viisuvoiton kymmenen vuotta ennen Herreysiä.


title: La det swinge

text: La det swinge (suom. swingataan) oli vuoden 1985 Eurovision laulukilpailun voittajakappale. Sen esitti yhtye nimeltä Bobbysocks norjaksi ja se toi Norjalle sen ensimmäisen kolmesta voitosta. Kappale sai 123 pistettä, voittaen seuraavaksi tullen Saksan 18 pisteellä. Kappaleen esiintymisnumero oli 13. Kappaleesta tehtiin myös englanninkielinen versio.


title: J’aime la vie

text: J'aime la vie () oli vuoden 1986 Eurovision laulukilpailun voittajakappale. Sen esitti Sandra Kim ranskaksi ja se toi Belgialle sen ensimmäisen ja toistaiseksi ainoan voiton. Kappale sai 176 pistettä, voittaen seuraavaksi tullen Sveitsin 36 pisteellä. Kappaleen esiintymisnumero oli 13.


title: J’aime la vie

text: Kappaleesta tuli superhitti Belgiassa, ja se menestyi hyvin myös monessa muussa Euroopan maassa, mutta Britanniassa se jäi lähes täysin huomiotta. Sandra Kim lauloi kappaleessa olevansa 15-vuotias, ja sen ikäiseksi hänet myös esiteltiin viisuissa. Vasta euroviisuvoiton jälkeen hän paljasti todellisuudessa olevansa vasta 13-vuotias, ja hän on nykyäänkin kaikkien aikojen nuorin euroviisuvoittaja.


title: Hold Me Now

text: Hold Me Now oli vuoden 1987 Eurovision laulukilpailun voittajakappale. Sen esitti Johnny Logan englanniksi ja se toi Irlannille kolmannen sen seitsemästä voitosta. Johnny Loganille voitto oli toinen, eikä kukaan muu ole pystynyt voittamaan euroviisuja useampaan kertaan. Kappale sai 172 pistettä, voittaen seuraavaksi tulleen Saksan 31 pisteellä. Kappaleen esiintymisnumero oli 20.


title: Hold Me Now

text: Kappale nousi voiton jälkeen listoille ympäri Euroopan ja muun muassa brittilistan kakkoseksi. Kappale olikin yksi neljästätoista kappaleesta jotka valittiin vuonna 2005 Eurovision viisikymmenvuotista taivalta juhlistavaan Congratulations-tapahtumaan ehdokkaaksi kaikkien aikojen euroviisuksi ja se sijoittui siinä kolmanneksi.


title: Ne partez pas sans moi

text: Ne partez pas sans moi (; "Älkää lähtekö ilman minua") oli vuoden 1988 Eurovision laulukilpailun voittajakappale. Sen esitti Céline Dion ranskaksi ja se toi Sveitsille toisen ja viimeisimmän voiton. Kappale sai 137 pistettä, voittaen vain pisteellä seuraavaksi tulleen Ison-Britannian. Kappaleen esiintymisnumero oli 9. Kappale on viimeisin ranskankielinen voittokappale.


title: Ne partez pas sans moi

text: Kappale ei erityisesti pärjännyt eurooppalaisilla musiikkilistoilla, siitä huolimatta Céline Dionista on tullut yksi kaikkien aikojen menestyneimmistä euroviisuvoittajista. Kappale olikin yksi neljästätoista kappaleesta, joka valittiin vuonna 2005 Eurovision viisikymmenvuotista taivalta juhlistavaan Congratulations-tapahtumaan ehdokkaaksi kaikkien aikojen euroviisuksi, ja se sijoittui siinä kymmenenneksi.


title: Rock Me (Rivan kappale)

text: ”Rock Me” oli vuoden 1989 Eurovision laulukilpailun voittajakappale. Sen esitti yhtye nimeltä Riva kroatiaksi ja se toi Jugoslavialle sen ainoan voiton. Kappale sai 137 pistettä ja voitti seuraavaksi tulleen Ison-Britannian 7 pisteellä. Kappaleen esiintymisnumero oli 22 eli se esiintyi viimeisenä.


title: Rock Me (Rivan kappale)

text: Kappaleesta tehtiin myös englanninkielinen versio, mutta kappale menestyi kaupallisesti surkeasti. Kappaletta onkin usein pidetty huonona voittoviisuna ja kappaleen voitto aiheutti runsaasti arvostelua kisoja kohtaan. Ison-Britannian yleisradioyhtiön BBC:n kommentaattori Terry Wogan kutsui kappaleen voittoa ”kisojen kuolinkelloiksi”.


title: Insieme: 1992

text: Insieme: 1992 () oli vuoden 1990 Eurovision laulukilpailun voittajakappale. Sen esitti Toto Cutugno italiaksi ja se toi Italialle toisen ja viimeisimmän voiton. Kappale sai 149 pistettä, voittaen seuraavaksi tulleet Ranskan ja Irlannin 17 pisteellä. Kappaleen esiintymisnumero oli 19.


title: Insieme: 1992

text: Kappale kertoi Euroopan yhdentymisestä. Kaupallisesti kappale menestyi kuitenkin surkeasti. Kari Tapio levytti kappaleen suomeksi nimellä "Lapset suomenmaan".


title: Iqaluitin lentoasema

text: Iqaluitin lentoasema () on lentoasema Kanadan Nunavutin territoriossa, Iqaluitin kaupungissa. Kentän omistaa ja sitä ylläpitää Nunavutin territorio.


title: Iqaluitin lentoasema

text: Lentokentän perusti Yhdysvaltain- ja Kanadan ilmavoimat yhteistyössä. Ensimminen kiitotie valmistui joskus vuosien 1942 ja 1943 aikana. Vuonna 1963 sotilastukikohta suljettiin ja kenttä muutettiin siivililentoasemaksi.


title: Iqaluitin lentoasema

text: 1950-luvulta lähtien lentoasema tuli tunnetuksi suosittuna teknisenä välilaskupaikkana, jossa suoritettiin polttoainetankkausta, huoltoa ja henkilökunnan vaihtoa. Lentoyhtiöiden siirtyessä pidemmän matkan Boeing 707 - ja Douglas DC-8 -koneisiin liikenne lentoasemalle supistui. Nykyisin lentoasema toimii lähinnä paikallisena lentoasemana ja isäntänä alueella suoritettaville ilmasotaharjoituksille.


title: Iqaluitin lentoasema

text: 31. toukokuuta 1996 Virgin Atlanticin lento 7, Lontoosta Los Angelesiin, laskeutui kentälle, kun matkustaja oli saanut sydäninfarktin lennolla. Tämä oli ensimmäinen kerta kun Boeing 747 -jumbojetti laskeutui lentoasemalle. Laskeutuminen onnistui normaalisti, mutta rullatessaan rullaustiellä yksi koneen moottoreista osui polttoainepumppausautoon, mikä aiheutti vakavan polttoainevuodon kentällä. 397 koneen matkustajaa, joiden joukossa oli laulaja Gary Barlow ja Kentin prinssi Michael, viettivät kentällä ja osa matkustajista paikallisella curling-areenalla noin 16 tuntia, ennen kuin Virgin sai toimitetuksi 2 pienempää lentokonetta viemään matkustajat kohteeseensa. Korjattu 747-kone palasi liikenteeseen neljä päivää myöhemmin. Infarktin saanut matkustaja selvisi sairauskohtauksesta.


title: Iqaluitin lentoasema

text: 14. elokuuta 1996 Kanadan ilmavoimien CF-18 Hornet suistui kiitotieltä nousukiidon yhteydessä ja rikkoi polttoaineputken. Polttoaineen takia kone syttyi tuleen. Lentäjä käytti heittoistuinta ennen onnettomuutta ja pelastui vähäisin vammoin, ainoastaan nilkkansa murtaneena. Polttoaineputki suljettiin ja tulipalo saatiin sammutettua alle tunnissa tapaturmasta.


title: Iqaluitin lentoasema

text: 30. huhtikuuta 2008 Air Canadan lento 851, Lontoosta Calgaryyn, laskeutui lentoasemalle matkustajan saatua sairauskohtauksen lennolla. Kone joutui viipymaan lentoasemalla viisi tuntia, koska kentällä ei ollut tarvittavaa välineistöä käynnistää Airbus A330:n moottoreita. Kone teki välitankkauksen Montréalissa ja saapui Calgaryyn noin 04:00, 12 tuntia myöhässä.


title: Iqaluitin lentoasema

text: 15. elokuuta 2008 American Airlinesin lento 283, Delhistä Chicagoon, laskeutui lentoasemalle matkustajan kärsiessä tuskallisesta virtsakivitaudista. Matkustaja siirrettiin paikalliseen sairaalaan ja lentokone jatkoi tankkauksen jälkeen matkaa 2,5 tuntia myöhemmin.


title: Iqaluitin lentoasema

text: 3. toukokuuta 2009 American Airlinesin lento 91, Lontoosta Chicagoon, laskeutui matkustajan saatua sairauskohtauksen lennolla. Kone saapui Chicagoon noin neljä tuntia myöhässä.


title: Fångad av en stormvind

text: Fångad av en stormvind () oli vuoden 1991 Eurovision laulukilpailun voittajakappale. Sen esitti Carola Häggkvist ruotsiksi ja se toi Ruotsille maan kolmannen euroviisuvoiton.


title: Fångad av en stormvind

text: Kappale sai 146 pistettä tullen tasapisteisiin Ranskan kanssa. Tasapistetilanteen takia voittaja jouduttiin ratkaisemaan sillä, kumpi on saanut enemmän suuria pisteitä. Sekä Ruotsi että Ranska olivat saaneet neljä kertaa täydet kaksitoista pistettä, Ruotsi oli kuitenkin saanut kymmenen pistettä viisi kertaa ja Ranska vain kaksi, joten Ruotsin kappale voitti kilpailun.


title: Fångad av en stormvind

text: Kappaleesta tehtiin myös englanninkielinen versio, mutta se menestyi kaupallisesti huonosti.


title: Why Me?

text: ”Why Me?” oli Irlannin voitokas edustuskappale vuoden 1992 Eurovision laulukilpailussa. Kaksinkertaisen euroviisuvoittajan Johnny Loganin säveltämän ja sanoittaman englanninkielisen kappaleen esitti Linda Martin. Se sai kilpailussa 155 pistettä voittaen seuraavaksi tulleen Ison-Britannian 16 pisteellä. Kappaleen esiintymisnumero oli 17. Kyseessä oli neljäs Irlannin kaikkiaan seitsemästä voitosta.


title: Why Me?

text: ”Why Me?” menestyi hyvin Irlannissa ja Itävallassa, mutta muuten sen kaupallinen menestys oli surkea.


title: In Your Eyes (Niamh Kavanaghin kappale)

text: In Your Eyes oli vuoden 1993 eurovision laulukilpailun voittajakappale. Sen esitti Niamh Kavanagh englanniksi ja se oli Irlannin viides maan seitsemästä voitosta. Kappale sai 187 pistettä, voittaen seuraavaksi tulleen Ison-Britannian 23 pisteellä. Kappaleen esiintymisnumero oli 14.


title: In Your Eyes (Niamh Kavanaghin kappale)

text: Kappale oli Irlannissa vuodein myydyin single ja meni brittilistoillekin sijalle 24.


title: Rock ’n’ Roll Kids

text: Rock 'n' Roll Kids oli vuoden 1994 Eurovision laulukilpailun voittajakappale. Sen esittivät Paul Harrington & Charlie McGettigan englanniksi ja se oli Irlannin kuudes maan seitsemästä voitosta. Kappale sai 226 pistettä, voittaen seuraavaksi tulleen Puolan 60 pisteellä. Kappale oli myös viisuhistorian ensimmäin yli kaksisataa pistettä saanut kappale. Kappaleen esiintymisnumero oli kolme.


title: Rock ’n’ Roll Kids

text: Kappale menestyi kaupallisesti huonosti ja se jäi samana vuonna Eurovision laulukilpailun väliaikanumerossa läpimurron tehneen Riverdancen varjoon.


title: The Voice (Eimear Quinnin kappale)

text: The Voice oli vuoden 1996 Eurovision laulukilpailun voittajakappale. Sen esitti Eimear Quinn englanniksi ja se oli Irlannin seitsemäs ja viimeisin voittokappale. Kappale sai 162 pistettä, voittaen seuraavaksi tulleen Norjan 48 pisteellä. Kappaleen esiintymisnumero oli 17.


title: The Voice (Eimear Quinnin kappale)

text: Kappale menestyi kaupallisesti huonosti, sillä se ei mennyt edes Irlannin listakärkeen. Irlannin neljäs voitto viiden vuoden sisällä saikin aikaan runsaasti arvostelua.


title: Nocturne (kappale)

text: Nocturne oli vuoden 1995 Eurovision laulukilpailun voittajakappale. Sen esitti yhtye nimeltään Secret Garden norjaksi ja se oli Norjan toinen voittokappale. Kappale sai 148 pistettä, voittaen seuraavaksi tulleen Espanjan 29 pisteellä. Kappaleen esiintymisnumero oli 5. Tyyliltään kappale oli instrumentaalinen ja siinä oli vain vähän laulua, yksi kappale joka laulettiin laulun alussa ja lopussa.


title: Nocturne (kappale)

text: Kappale menestyi kaupallisesti kohtalaisen huonosti, mutta Secret Garden loi kuitenkin menestyksekkään uran.


title: Love Shine a Light

text: Love Shine a Light oli vuoden 1997 Eurovision laulukilpailun voittajakappale. Sen esitti yhtye nimeltään Katrina & The Waves englanniksi ja se on Ison-Britannian viides ja viimeisin voittokappale. Kappale sai 227 pistettä, voittaen seuraavaksi tulleen Irlannin 70 pisteellä. Kappaleen esiintymisnumero oli 24 eli toiseksi viimeinen.


title: Love Shine a Light

text: Kappale menestyi kaupallisesti kohtalaisesti. Se nousi brittilistalla kolmanneksi ja oli listoilla myös monessa muussa Euroopan maassa.


title: Love Shine a Light

text: Heidi Kyrö levytti kappaleesta suomenkielisen version vuonna 1998 nimellä "Päivänvaloon".


title: Diva (kappale)

text: Diva on Dana Internationalin esittämä kappale, joka edusti Israelia vuoden 1998 Eurovision laulukilpailussa ja voitti sen. Kappale sai 172 pistettä, voittaen seuraavaksi tulleen Ison-Britannian vain 6 pisteellä ja kolmanneksi tulleen Maltan 7 pisteellä. Kappaleen esiintymisnumero oli 8.


title: Diva (kappale)

text: Kappale menestyi kaupallisesti kohtalaisesti. Se nousi brittilistalla sijalle 11 ja oli listoilla myös monessa muussa Euroopan maassa, kuten Ruotsissa ja Alankomaissa. Kappale olikin yksi neljästätoista laulusta, jotka valittiin vuonna 2005 Eurovision 50-vuotista taivalta juhlistavaan Congratulations-tapahtumaan ehdokkaiksi kaikkien aikojen euroviisuksi. Se sijoittui valinnassa toiseksi viimeiseksi.


title: Diva (kappale)

text: Suomalainen yhtye 2. Maanantai teki kappaleesta suomenkielisen version nimellä "Diiva" vuonna 2010 julkaistulle albumille "Paternoster".


title: Take Me to Your Heaven

text: ”Take Me to Your Heaven” oli vuoden 1999 Eurovision laulukilpailun voittajakappale. Sen esitti Charlotte Nilsson englanniksi, ja se on Ruotsin neljäs voittokappale ja lisäksi maan viimeisin vuoteen 2012 asti. Kappale sai 163 pistettä, voittaen seuraavaksi tulleen Islannin 17 pisteellä. Kappaleen esiintymisnumero oli 15.


title: Take Me to Your Heaven

text: Kappale menestyi kaupallisesti kohtalaisesti. Se nousi listoille muun muassa Ruotsissa, Britanniassa ja Belgiassa.


title: Fly on the Wings of Love

text: Fly on the Wings of Love oli vuoden 2000 Eurovision laulukilpailun voittajakappale. Sen esitti Olsen Brothers englanniksi ja se on Tanskan toinen voittokappale. Kappale sai 195 pistettä, voittaen seuraavaksi tulleen Venäjän 40 pisteellä. Kappaleen esiintymisnumero oli 14.


title: Fly on the Wings of Love

text: Kappale menestyi kaupallisesti hyvin. Se meni listakärkeen Tanskassa ja Ruotsissa. Saksassa se meni Top10:een. Kappale olikin yksi neljästätoista kappaleesta jotka valittiin vuonna 2005 Eurovision viisikymmenvuotista taivalta juhlistavaan Congratulations tapahtumaan ehdokkaaksi kaikkien aikojen euroviisuksi ja se sijoittui siinä kuudenneksi.


title: Everybody

text: ”Everybody” on Tanel Padarin, Dave Bentonin ja 2XL-yhtyeen englanniksi esittämä kappale, jolla Viro voitti vuoden 2001 Eurovision laulukilpailun. Kyseessä on toistaiseksi ainoa Viron voitto Eurovision laulukilpailuissa. Ivar Mustin säveltämä ja Maian-Anna Kärmasin säveltämä kappale sai 198 pistettä, voittaen seuraavaksi tulleen Tanskan 22 pisteellä. Kappaleen esiintymisnumero oli 20.


title: Everybody

text: Kappale menestyi heikohkosti, eikä sen singleä julkaistu kuin muutamassa Euroopan maassa.


title: Everyway That I Can

text: Everyway That I Can oli vuoden 2003 Eurovision laulukilpailun voittajakappale. Sen esitti Sertab Erener englanniksi ja se on Turkin ensimmäinen ja toistaiseksi ainoa voittokappale. Kappale sai 167 pistettä, voittaen seuraavaksi tulleen Belgian vain kahdella pisteellä ja kolmanneksi tulleen Venäjän vain kolmella pisteellä. Kappaleen esiintymisnumero oli 4.


title: Everyway That I Can

text: Kappale menestyi kaupallisesti erittäin hyvin ja se nousi listoille ympäri Euroopan Kappale olikin yksi neljästätoista kappaleesta jotka valittiin vuonna 2005 Eurovision viisikymmenvuotista taivalta juhlistavaan Congratulations tapahtumaan ehdokkaaksi kaikkien aikojen euroviisuksi ja se sijoittui siinä yhdeksänneksi.


title: Mikheil Korkia

text: Mikheil Šotas dze Korkia (, ; 10. syyskuuta 1948 Kutaisi, Georgian SNT – 7. helmikuuta 2004 Tbilisi) oli georgialainen Neuvostoliittoa edustanut koripalloilija.


title: Mikheil Korkia

text: Korkia suoritti tutkinnon Tbilisin polyteknisessä instituutissa. Hän pelasi Tbilisin Dynamossa vuosina 1965–1979. Hän kuului myös Neuvostoliiton koripallojoukkueen miehistöön, joka voitti olympiakultaa Münchenissä 1972, kun joukkue kukisti Yhdysvallat yhdellä pisteellä uudelleen pelattujen kolmen sekunnin lisäajalla tehdyn korin jälkeen. Kuumaverisenä tunnettu 198-senttinen Korkia oli siinä vaiheessa ajettu ulos varoitustilin tultua täyteen. Hän oli mukana maajoukkueessa myös Montréalissa 1976 saavuttamassa pronssia. Euroopan mestaruuden hän saavutti joukkueensa kanssa vuonna 1971, hopeaa 1975 ja 1977.


title: Mikheil Korkia

text: Vuosina 1980–1981 Korkia valmensi Tbilisin Dynamoa ja 1982–1983 Moskovan Dynamoa. Myöhemmin hän toimi liike-elämässä ja oli muun muassa yhtenä omistajaosakkaana Kutaisin Torpedon jalkapallojoukkueessa. Korkia kuoli sydäninfarktiin.


title: I Wanna

text: I Wanna oli vuoden 2002 Eurovision laulukilpailun voittajakappale. Sen esitti Marie N englanniksi ja se on Latvian ainut voittokappale. Kappale sai 176 pistettä, voittaen seuraavaksi tulleen Maltan 12 pisteellä. Kappaleen esiintymisnumero oli 23.


title: I Wanna

text: Kappale menestyi kaupallisesti surkeasti, ja se oli ensimmäinen euroviisuvoittokappale, jonka singleä ei julkaistu kotimaansa ulkopuolella. Kaiken lisäksi se ei menestynyt kunnolla edes kotimaassaan.


title: Wild Dances

text: ”Wild Dances” oli vuoden 2004 Eurovision laulukilpailun voittajakappale. Sen esitti Ukrainan edustaja Ruslana osittain englanniksi ja osittain ukrainaksi. Hän oli tehnyt kappaleen sävellyksen ja sanoituksen itse. Kappale sai 280 pistettä voittaen seuraavaksi tulleen Serbia ja Montenegron 17 pisteellä. Kappaleen esiintymisnumero oli semifinaalissa 11 ja finaalissa 10.


title: Wild Dances

text: ”Wild Dances” oli Eurovision laulukilpailuihin vasta toista kertaa osallistuneen Ukrainan ensimmäinen voittokappale. Maan toisen voiton toi Jamala kappaleellaan ”1944” vuonna 2016.


title: Wild Dances

text: Kappaleesta tuli superhitti Ukrainassa. Se nousi listoille myös muun muassa Belgiassa, Kreikassa ja Turkissa.


title: My Number One

text: My Number One oli vuoden 2005 eurovision laulukilpailun voittajakappale. Sen esitti Helena Paparizou osittain englanniksi. Se oli Kreikan ensimmäinen ja tähän mennessä ainut voittokappale. Kappale sai 230 pistettä, voittaen seuraavaksi tulleen Maltan 38 pisteellä. Kappaleen esiintymisnumero oli 19.


title: My Number One

text: Kappale nousi sekä Kreikan että Ruotsin listakärkeen ja Belgiassa, Sveitsissä, Saksassa ja Itävallassa se sijoittui top40:een. Kappale oli yksi neljästätoista kappaleesta jotka valittiin vuonna 2005 Eurovision viisikymmenvuotista taivalta juhlistavaan Congratulations tapahtumaan ehdokkaaksi kaikkien aikojen euroviisuksi ja se sijoittui siinä neljänneksi.


title: First Air

text: First Air (on Bradley Air Services Limited yhtiön toimintanimi) on lentoyhtiö pohjoisessa Kanadassa, sen pääkonttori sijaitsee Kanatan kaupungissa, Ontarion provinssissa, Kanadassa. Yhtiön kotikenttänä toimii Ottawan kansainvälinen lentoasema ja muita tärkeitä solmukohteita ovat Iqaluitin lentoasema ja Yellowknifen lentoasema. Kaikkiaan yhtiöllä on 30 reittikohdetta Kanadassa ja yhtiö kuljettaa lentorahtia ympäri maailmaa.


title: First Air

text: Yhtiö aloitti toimintansa vuonna 1946 "Bradley Air Services" nimellä, ja on edelleen rekisteröity tällä nimellä. Myöhemmin yhtiö otti toiminimekseen "First Air"in. Reittiliikenteen yhtiö aloitti Ottawan ja North Bayn välillä vuonna 1973, reittiä lennettiin koneella jossa oli ainoastaan kahdeksan matkustajapaikkaa. Myöhemmin yhtiö laajensi reittilentoja Ottawan ohella Edmontoniin, Winnipegiin ja Montrealiin. Yhteistyössä Air Inuitin kanssa yhtiö palveli 16:sta inuiittikylää yhdistäen ne eteläiseen Kanadaan. Vuonna 1995 First Air hankki omistukseensa Ptarmigan Airwaysin ja vuonna 1997 Northwest Territorial Airwaysin. First Air on täysin Inuiittien omistama, Makivik Corporationin kautta joka osti lentoyhtiön vuonna 1990.


title: First Air

text: 5. kesäkuuta 2009 First Air vastaanotti ensimmäisen leveärunkoisen Boeing 767-223 SF (Super Freighter) koneensa, joka on vuokrattu kolmen vuoden sopimuksella "Cargo Aircraft Management, Inc." yhtiöltä.


title: First Air

text: First Airilla on reittiliikennettä seuraaviin kohteisiin. (päivitetty maaliskuussa 2009):


title: First Air

text: First Airin laivasto koostuu seuraavista lentokoneista (päivitetty huhtikuussa 2015):


Universidad Nacional Mayor de San Marcos tai UNMSM (""Kansallinen San Marcos yliopisto"") on Perun pääkaupungissa Limassa toimiva yliopisto. Se perustettiin vuonna 1551. Tällä hetkellä yliopistossa on kahdeksan tiedekuntaa.


title: Universidad Nacional Mayor de San Marcos

text: San Marcos yliopistossa on noin 40 000 opiskelijaa. Sen nykyinen rehtori on Ilse Wisotzki.


title: José

text: José on espanjalainen ja portugalilainen muoto miehen nimestä Joosef. Espanjan kielessä nimi äännetään ja portugalin kielessä .


title: José

text: Espanjassa José oli yleisin miehen nimi vuoden 2015 alussa (122,7 henkilöä tuhannesta), kun tarkastellaan henkilön ensimmäistä ja mahdollista toista etunimeä. Koko etunimenä se oli toiseksi yleisin Antonion jälkeen (28,0 henkilöä tuhannesta). Se esiintyy myös useissa yhdistelmänimissä, joista jälkimmäisessä kategoriassa kärkikymmenikköön ylsivät José Antonio ja José Luis. Naisen nimenä se esiintyy yleisimmin yhdistelmänimessä María José. Vuoteen 2009 verrattuna yleisimpien espanjalaisnimien sijoitukset ovat pysyneet paljolti samoina, mutta osuudet ovat pienentyneet (edellämainitut miehennimikategoriat 2009, José: 137,3 ja 36,5 henkilöä tuhannesta).


title: José

text: Suomessa José-nimisiä on vuoden 2012 loppuun mennessä ollut noin 410, joista naisia ainakin 11. Yleisemmin nimi esiintyy tarkkeettomassa muodossa Jose, jonka nimisiä on ollut noin 1310, joista noin 30 naisia.


title: Peitelty osingonjako

text: Peitelty osingonjako tarkoittaa järjestelyä, jossa yhtiö siirtää osakkaalleen osinkoon vertautuvan rahanarvoisen edun poikkeavan hinnoittelun avulla. Järjestelyssä yhtiö esimerkiksi maksaa osakkaalle ylihyvityksiä tai perii tältä alihintoja. Pyrkimyksenä on saada aikaan avointa osingonjakoa edullisempi kohtelu verotuksessa. Suomen lainsäädännössä pääsäännös tällaista menettelyä vastaan on verotusmenettelylain (1558/1995) 29 pykälä. Säännös koskee lähinnä osakeyhtiön ja sen osakkaiden ja näiden omaisten verotusta, mutta se on sovellettavissa myös muihin vastaaviin yhteisöihin ja näiden osakkaisiin tai jäseniin.


title: Peitelty osingonjako

text: Ylihyvitystilanteessa yhtiö suorittaa osakkaalle tai tämän perheenjäsenelle suuren hyvityksen yhtiölle tehdyistä palveluksista (esimerkiksi ylipalkka) tai yhtiö maksaa tavallista suuremman vastikkeen yhtiölle luovutetusta hyödykkeestä. Aliveloitustilanteessa yhtiö vaatii osakkaaltaan hyvin pienen vastikkeen tälle luovutetusta hyödykkeestä. Osakkaalta ei esimerkiksi peritä korkoa tai peritään hyvin pientä korkoa vaikkapa osakaslainasta.


title: Peitelty osingonjako

text: Oikeuskäytännössä peitellyksi osingonjaoksi on katsottu esimerkiksi järjestely, jossa henkilö myi yksityisliikkeensä osakeyhtiölle. Henkilö omisti tämän osakeyhtiön osakkeiden enemmistön. Osakeyhtiö maksoi henkilölle eläkettä, vaikka tämä ei ollut koskaan ollut työsuhteessa yhtiöön. Eläkettä pidettiin peiteltynä osingonjakona.


title: Travie McCoy

text: Travis Lazarus ”Travie” McCoy (s. 5. elokuuta 1981 Geneva, New York) on yhdysvaltalainen laulaja, rap rock -yhtye Gym Class Heroesin perustaja. Yhtye on julkaissut neljä studioalbumia. Hän on julkaissut myös yhden sooloalbumin.


title: Travie McCoy

text: Maaliskuussa 2008 Travie kertoi käyttäneensä opioideja. Hän aloitti käytön 15 vuoden iässä. Vuonna 2008 hän aloitti huumevieroitusohjelman. Tämä oli hänen toinen vieroituskertansa.


title: Travie McCoy

text: McCoy seurusteli Katy Perryn kanssa, joka esiintyi myös Gym Class Heroesin ”Cupid's Chokehold” -kappaleen musiikkivideolla. He ovat eronneet kahdesti, mutta aloittivat seurustelun jälleen huhtikuussa 2009. Pian seurusteltuaan pari kuitenkin erosi.


title: Travie McCoy

text: McCoy on vegetaristi. McCoy on rap-artisti Tygan serkku.


title: Travie McCoy

text: Travien ensimmäinen sooloalbumi "Lazarus" julkaistiin 8. kesäkuuta 2010. Albumin ensimmäinen single ”Billionaire” (mukana Bruno Mars) julkaistiin 8. maaliskuuta 2010. Hän käyttää albumillaan taiteilijanimeä Travie McCoy. Levyn alkuperäinen nimi oli "The Lazarus Project", mutta lakisyistä albumin nimi vaihdettiin Lazarukseksi. Lazarus-nimi tulee raamatun henkilöstä Lasarus ja nimi kuvastaa uudelleensyntymistä. Lazarus on myös Travien toinen nimi.


title: Yhteisomistus

text: Yhteisomistus tarkoittaa esineen tai omaisuuden omistusoikeuden kuulumista kahdelle tai useammalle henkilölle tai oikeushenkilölle. Yhteisomistus on Suomen lain mukaan joko jaotonta tai määräosaista.


title: Yhteisomistus

text: Jaoton yhteisomistus perustuu vanhoihin germaanisiin omistuskäsityksiin. Suomalaisessa oikeusjärjestelmässä jaoton yhteisomistus on varsin poikkeuksellista, sillä sellaista ei voida perustaa sopimuksella. Tärkeimmät jaottomat yhteisomistustilanteet ovat jakamaton kuolinpesä, avoin yhtiö ja aiemmin ennen vuotta 1930 solmitun avioliiton aviopesä. Tällainen pesä tai yhtiö muodostaa varallisuuspiirin, johon perillisillä, puolisoilla tai yhtiökumppaneilla on osuus. He eivät omista pesän esineistä mitään määräosaa vaan osuuden koko pesään.


title: Yhteisomistus

text: Jaottoman yhteisomistuksen omistajat voivat yleensä vain yhdessä käyttää omistusoikeutta. Tähän on kuitenkin säädetty poikkeuksia puolisoiden vallintaoikeuden osalta. Oma ryhmänsä ovat erilaiset yhteiset alueet. Vuoden 1734 laki säänteli yhteismetsiä ja pitäjänyhteisiä, ja myöhemmin erityisesti isojaoissa on syntynyt yhteisalueita. Yhteisalueen hallinto voi perustua osakaskokouksen laatimaan ja tuomioistuimen hyväksymään ohjesääntöön.


title: Yhteisomistus

text: Määräosainen yhteisomistus perustuu roomalaiseen oikeuteen ja se voi koskea kiinteistöä, irtainta esinettä ja arvopaperia. Yleissääntö on se, että yhteisomistus on määräosaista. Sellainen syntyy esimerkiksi usean henkilön ostaessa tai periessä kiinteistön. Osakkaiden suhteita sääntelee laki eräistä yhteisomistussuhteista (180/1958) ellei asiasta ole erityissäännöksiä.


title: Yhteisomistus

text: Yhteisomistaja voi käyttää esinettä, kuten esimerkiksi kiinteistöä, siten ettei loukkaa toisten yhteisomistajien vastaavia oikeuksia. Yhteisomistajat sopivat usein nautinnan rajoista ja sopimus suojaa ulkopuolisten häirinnän lisäksi muiden yhteisomistajien häirinnältä. Yhteisomistaja saa luovuttaa osuutensa muita yhteisomistajia kuulematta. Yhteistä esinettä koskeviin oikeustoimiin tarvitaan kaikkien yhteisomistajien suostumus. Tällainen oikeustoimi voi olla vaikkapa määräalan myynti tai rakennusluvan hakeminen.


title: Yhteisomistus

text: Kunkin yhteisomistajan omistus (määräosa) kohdistuu murtoluvulla ilmaistavaan osuuteen koko esineestä. Jollei muuta ilmene, omistajien murto-osat ovat yhtäsuuret. Määräosa ei siis merkitse fyysisesti rajoiltaan määriteltyä esineen osaa (toisin kuin esimerkiksi kiinteistön määräala). Yhteisomistussuhde voidaan kuitenkin eräin edellytyksin purkaa "jakamalla" esine osiin, esimerkiksi kiinteistö itsenäisiksi kiinteistöiksi.


title: Yhteisomistus

text: Vaikka määräosainen "omistus" kohdistuu abstraktiin murto-osaan, voidaan kiinteistön "hallinta" järjestää "hallinnanjakosopimuksella", jossa määritellään hallinnan fyysiset rajat. Hallinnanjakosopimukset ovat viime aikoina yleistyneet keinona hallinnoida useaa samalle kiinteistölle rakennettua asuinrakennusta, vaihtoehtona kiinteistön lohkomiselle tai asunto-osakeyhtiön perustamiselle.


title: Rune Glifberg

text: Rune Glifberg (s. 7. lokakuuta 1974) on ammattirullalautailija. Hän on syntynyt Kööpenhaminassa, Tanskassa. Nykyään hän asuu Costa Mesassa, Yhdysvalloissa.


title: Transmission

text: Transmission on ilmainen avoimen lähdekoodin BitTorrent-ohjelmisto. Ohjelmisto on saatavana usealle eri käyttöjärjestelmälle. OS X, Linux, FreeBSD, OpenBSD, NetBSD, Solaris, Platypux ja kahdeksan eri valmistajan sulautettua alustaa ovat virallisesti tuettuja. Epäviralliset Windows-, iOS- ja Android-versiot ovat saatavilla, joskin näiden käyttöliittymä ei ole standardi.


title: Transmission

text: Ohjelma on toteutettu C- ja Objective-C-ohjelmointikielillä, mikä tekee siitä reagoivan verrattuna tulkattavilla kielillä toteutettuihin asiakasohjelmiin. Transmissionin perustoiminnallisuus pohjautuu libTransmissioniin, joka toimii myös daemonin ja Clutch-nimisen webkäyttöliittymän moottorina. Käytettävissä on natiivi GTK+-, Qt- tai OS X -käyttöliittymä. Muita kirjastoriippuvuuksia ovat libevent, OpenSSL, libnatpmp, miniupnpc, curl ja zlib.


title: Transmission

text: Transmission on suunniteltu lähtökohtaisesti vähäiseen resurssien kulutukseen: testauksen aikana Transmission käytti alle neljäsosan muiden Bittorrent-asiakkaiden käyttämästä muistista. Transmission kulutti myös vähemmän CPU-aikaa, kuin muut testatut GUI-asiakasohjelmat. Jopa vähemmän kuin eräät terminaalipohjaiset asiakasohjelmat.Transmission on oletus BitTorrent-asiakasohjelma monissa Unix- ja Linux-jakeluissa, mukaan lukien Joli OS, Solaris, Ubuntu (14. tammikuuta 2008 lähtien), Mandriva (kevät 2008 lähtien), Mint, Fedora, Puppy, CrunchBang, Zenwalk, ja openSUSE:n GNOME-variantissa. Myös FON-reitittimissä on transmission valmiiksi asennettuna.


title: Transmission

text: Transmission oli ladattu yli 230 000 kertaa viikko sen julkaisun jälkeen. ja on myös suosituin BitTorrent−ohjelma Mac−ohjelmien lataussivuilta MacUpdate ja VersionTracker ladatuista ohjelmista.


title: Transmission

text: Maaliskuussa 2016 Transmissionin asennustiedosto sisälsi "KeRanger" nimisen kiristysohjelman, joka on ensimmäinen laatuaan Mac-alustalla.


title: Transmission

text: ESET huomasi Transmissionin kotisivujen latauslinkin levittävän "OSX/Keydnap"-haittaohjelmaa elokuussa 2016. Kyseinen Keydnap varastaa salasanoja, sekä avaa takaoven jolla hakkerit voivat suorittaa komentoja käyttäjän koneella.


title: Jaakko Ruuskanen

text: Jaakko Ruuskanen (s. 26. elokuuta 1990 Tampere) on suomalainen jalkapalloilija. Hän on pelipaikaltaan keskikenttäpelaaja.


title: Jaakko Ruuskanen

text: Ruuskanen on Tampereen Ilveksen kasvatti ja hän on pelannut neljätoista poikien maaottelua. Hän debytoi Veikkausliigassa 13. syyskuuta 2008 pelatussa FC KooTeePee-Tampere United ottelussa, päästessään kentälle 83. minuutilla. Kaudella 2009 Ruuskanen harjoitteli sekä Ilveksen että TamU:n harjoitusringissä seurojen yhteistyösopimuksen turvin.


title: Benjamin Creme

text: Benjamin Creme (5. joulukuuta 1922 Glasgow, Skotlanti – 24. lokakuuta 2016 Englanti) oli skotlantilainen taiteilija, esoteerikko ja "Share International" -lehden päätoimittaja, joka herätti huomiota väittämällä buddhalaisuudessa tunnetun viidennen Buddhan, Maitreya-Buddhan, olevan sama henkilö kuin kristittyjen Kristus ja muslimien Imam Mahdi sekä juutalaisten Messias.


title: Benjamin Creme

text: Creme on kertonut kiinnostuneensa okkultismista luettuaan 14-vuotiaana Alexanda David-Neelin kirjan "With Mystics and Magicians in Tibet". Hän on kuulunut myös teosofispohjaiseen ufouskontokuntaan Aetherius Society sekä seurannut etenkin Alice Baileyä. Vuonna 1959 hän sai kertomansa mukaan ensimmäisen telepaattisen viestin Mestarilta, joka kehotti nauhoittamaan viestit. Creme alkoi julistaa ilmoitusta vuonna 1975.